UNIVERSITATEA „BABEŞ-BOLYAI” CLUJ-NAPOCA FACULTATEA DE TEOLOGIE GRECO-CATOLICĂ DEPARTAMENTUL ORADEA Credinţă şi raţiune în gândirea contemporană Profesor coordonator : Pr. Lect. Univ. Dr.: Alexandru Buzalic Absolvent : Burdaş Ciprian-Ioan Oradea 2009 Cuprins CUPRINS...................................................................................................................................2 SIGLE ŞI ABREVIERI............................................................................................................3 INTRODUCERE.......................................................................................................................4 Capitolul I. Fundamentarea credinţei ca „Fides et ratio”…………………………………………..…...5 I. 1. Problematica credinţei şi a raţiunii în gândire…………………………………….…........5 I. 2.Criza modernistă……………………………………………………………………….....11 I. 3.Enciclica „Fides et ratio” …………………………………………………………..…….14 Capitolul II. Mutaţii în gândirea contemporană………………………………………………………....22 II. 1. Postmodernismul şi criza globalizării..............................................................................22 II. 2. Agnosticismul...................................................................................................................28 II. 3. Sectarismul.......................................................................................................................34 Capitolul III. Poziţia filosofilor şi teologilor.................................................................................................41 III. 1. Horia-Roman Patapievici................................................................................................41 III. 2. Andrei Marga..................................................................................................................46 III. 3. Joseph Ratzinger.............................................................................................................50 CONCLUZII............................................................................................................................57 BIBLIOGRAFIE.....................................................................................................................58 2 SIGLE ŞI ABREVIERI Ed. - editura ed. - ediţia Ibidem - în acelaşi loc Idem - acelaşi autor nr. - numărul op. cit. - opera citată p. - pagina pp. - paginile trad. - traducere vol. - volumul (ele) Dr. - doctor Lec. - Lector Pr. - preot (i) Prof. - profesor Univ. - universitar Etc. – et caetera ş.a. - şi altele sec.-secol Rom.-Romani GS-Gaudim et Spes 3 INTRODUCERE 1. Noţiuni introductive Problematica raportului dintre credinţă şi raţiune constituie un subiect amplu, care a găsit preocuparea multor autori de-a lungul timpului. În epoca contemporană, sub influenţa atâtor curente de gândire şi a angoasei individuale sau colective, omul se află într-o continuă cercetare a originilor, a sensului şi a destinului său ultim. Tema aleasă spre cercetare, reprezentând ramura teologiei fundamentale, îşi propune să facă lumină prin cercetarea rădăcinilor acestor curente filosofice actuale şi efectul lor asupra omului contemporan. 2. Scopul lucrării Obiectivul acestei lucrări este de a surprinde un parcurs al raportului dintre raţiune şi credinţă, în cele mai importante momente din viaţa umanităţii; de a urmări evoluţia, stagnarea şi involuţia acestor factori de-a lungul istoriei, deosebit de zbuciumate la acest capitol. De altfel, am încercat să realizez o evoluţie a curentelor filosofice, pentru o mai bună înţelegere a situaţiei religioase şi morale în care ne găsim la momentul actual. 3. Metoda de lucru În realizarea acestei lucrări, am folosit un număr dicţionare, tocmai pentru stabili o fundaţie sănătoasă lucrării, pentru reuşi să explic diferiţii termeni într-un mod cât mai complet şi mai elaborat. De asemenea, pe lângă documentele magisteriale folosite, care prezintă viziunea Bisericii Catolice în legătură cu subiectele tratate în lucrare, am folosit şi studii ale altor religii şi confesiuni, ale Bisericii Ortodoxe, care într-un mod deloc surprinzător, îşi păstrează cu vehemenţă aceeaşi poziţie arhaică, netratând acest subiect, iar mai apoi a cultelor reformate, care au un aport important în cercetarea adevărului, putându-se observa o preocupare generală şi o muncă asiduă în studiul intreprins. 4. Stadiul actual şi perspective de viitor asupra lucrării În urma acestei incursiuni în problematica filosofică şi teologică, am expus într-o formă accesibilă viziunea globală asupra credinţei şi a raţiunii; diferenţele culturale, morale şi filosofice, ca să nu omitem lingvistice, care fac imposibilă o apropiere şi o viziune comună asupra raportului dintre credinţă şi raţiune, dependenţă şi independenţă. Un pas important poate însemna integrarea în lucrare doi mari oameni ai culturii româneşti, în cercetarea unui subiect atât de amplu. Desigur, minusurile acestui studiu sunt inerente, putându-se trata un asemenea subiect într-un mod mai amănunţit şi cu contribuţia critică a mai multor autori. Cred că pe viitor, s-ar putea realiza pornind de la această lucrare un studiu asupra ambientului cultural şi religios al ţării noastre, în care ponderea creştinismului este cea mai importantă. 4 Capitolul I. Fundamentarea credinţei ca „Fides et ratio” I.1. Problematica credinţei şi a raţiunii în gândire „Credinţa şi raţiunea sunt precum două aripi cu care spiritul uman se înalţă spre contemplarea adevărului.”1 Adevărul este punctul de întâlnire a credinţei şi a raţiunii. Dorinţa de a cunoaşte adevărul este specifică, intrinsecă fiinţei umane, determinându-l pe om la o căutare a cărei instrument poate fi numai raţiunea sau raţiunea iluminată de credinţă.2 Credinţa este răspunsul omului la revelaţia, descoperirea lui Dumnezeu, fiind prezentă în Sfânta Scriptură ca dar al harului lui Dumnezeu şi ca atitudine de responsabilitate şi deschidere a inimii din partea omului. Aceasta nu este un act orbesc, ci un raspuns liber, faţă de adeziunea liberă şi responsabilă a voinţei şi raţiunii umane. Credinţa, este un drum care se naşte din întâlnirea tulburătoare cu Isus Hristos; nu o simplă vedere, ci o contemplare, o fixare a privirii care imprimă în mod de neşters ceea ce a văzut3. Întâlnirea dintre Dumnezeu şi om, cutremură întreaga fiinţă a celui din urmă amintit, fiind izvor de schimbare şi totodată punte de legătură între divin şi uman, prin credinţă, cea care ajută la „contopirea” celor două firi. „Faptele Apostolilor” evocă o mărturie de netăgăduit: kerigma creştină întâlneşte opoziţie din partea doctrinelor şi curentelor filosofice ale timpului. Raportul creştinului cu filosofia, cere aşadar un discernământ radical; în discuţiile cu păgânii, primii creştini nu se puteau limita la a vorbi doar despre Moise, Lege şi profeţi, ci a fost nevoie să apeleze la cunoaşterea naturală a lui Dumnezeu şi glasul conştiinţei morale a fiecăruia. 1 I. P. al II-lea, Fides et ratio, (Scrisoarea enciclică cu privire la raporturile dintre credinţă şi raţiune), Ed. Presa Bună, Iaşi, 1999, p. 3. 2 C. Barta, Epistemologie teologică, Ed. Argonaut, Cluj-Napoca, 2008, p.19. 3 C. Sabău, Curs de teologie fundamentală pentru uzul studenţilor, Oradea, 2006, p.116. 5 Între credinţă şi raţiune există o strânsă legătură, lumea cu tot ce se întâmplă în ea, istoria poporului evreu şi diferitele evenimente care le-a trăit acest popor, sunt filtrate, analizate şi judecate prin prisma raţiunii, dar fără înstrăinarea credinţei faţă de acest proces. Credinţa este „cheia care deschide mintea” , spre a descoperi în firul evenimentelor acţiunea divinităţii şi economia Providenţei. Omul, cu lumina raţiunii îşi găseşte drumul, calea pe care o are de urmat, dar poate parcurge acest itinerar mai repede, mai uşor, dacă ia drept ajutor în căutarea sa, flacăra iluminatoare a credinţei. Separând raţiunea de credinţă, fără îndoială, omul pierde şansa de a cunoaşte în mod desăvârşit propria persoană, lume în care trăieşte, şi nu în ultimul rând pe Dumnezeu, Creatorul său, spre care este destinat să tindă. Aşadar, credinţa şi raţiunea există şi subzistă una în interiorul celeilalte, având fiecare un spaţiu personal de manifestare. În Cartea Înţelepciunii , autorul relatează despre Dumnezeu, care se lasă cunoscut prin intermediul naturii create; în lumea antică, studiul ştiinţelor naturale coincidea întocmai cu studiul filosofiei. Raţionând asupra naturii şi a lucrurilor create, omul se poate ridica la Creator, un prim stadiu al Revelaţiei fiind natura. Revelaţia reprezintă descoperirea pe care Dumnezeu o face despre sine, despre planul său de mântuire, prin intermediul cuvintelor sau evenimentelor aflate într-o strânsă dependenţă şi care se luminează reciproc.4 În mod natural, raţiunea are capacitatea speculativă de a dobândi cunoştinţe generale care îşi păstrează valoarea de adevăr indiferent de trecerea timpului şi de schimbarea culturilor. Cercetarea infinitului, nu este în religie una abstract-conceptuală ca în filosofie, ci concret-intuitivă, incluzând în acelaşi timp o acţiune practică în ritualurile de cult. În experienţa religioasă, omul trece dincolo de sine însuşi ca fiinţă raţională, însă tocmai această transcendenţă îl caracterizează ca fiinţă raţională. Vorbind despre modalităţile de revelare ale lui Dumnezeu, şi amintind de cunoaşterea Lui prin intermediul naturii, menţiune facută în Cartea Înţelepciunii, Aristotel face o trecere de la analiza fenomenelor naturale perceptibile, la înţelegerea faptului că trebuie să existe şi o altă fiinţă decât cea perceptibilă, iar acestei fiinţe inteligente, inteligibile, îi revine un rang superior: identificarea cu divinitatea. Aristotel încearcă să gândească divinitatea ca „mişcătorul nemişcat al lumii” , ca origine şi cauză a oricărei mişcări, şi odată cu ea a naturii; astfel, filosoful recunoaşte divinitatea nu întorcându-şi faţa de la lumea experienţei, ci tocmai în confruntarea raţională cu aceasta.5 4 5 CBC, nr. 50-53. M. Fürst, J. Trinks, Manual de filosofie, Ed. Humanitas, Bucureşti 2006, p. 344. 6 Experienţa este conştienţa individului cu privire la ceva; este conştienţa subiectului, care îşi dă seama că ceva este „altceva decât sine” , indiferent dacă este sau nu cu adevărat altceva; experienţa poate fi privită în două moduri: în general şi în particular. Experienţa generală este totalitatea conştienţei, ca aceea de a fi viu. Experienţa particulară este aceea care se concentrează asupra unui anumit aspect din interiorul conştienţei totale a omului, ca de exemplu experienţa unei întâmplări din viaţa lui. Experienţa religioasă înţeleasă în sens larg ca întâlnire a omului cu sacrul, este o constantă universală în istoria umanităţii. Mircea Eliade remarcă faptul că „omul religios nu poate trăi decât într-o lume deschisă: omul doreşte să se situeze într-un Centru, acolo unde există posibilitatea de-a comunica cu zeii”6 . Experienţa religioasă ne aduce aşadar nu numai date despre societatea în care a fost trăită, ci în primul rând, o cunoaştere a lui Dumnezeu, care deţine cheia de descifrare a misterului întregii vieţi omeneşti. Adevărul că experienţa religioasă implică Transcendentul, este susţinut nu numai de către teişti şi panteişti ci şi de către mulţi ateişti; dimensiunile şi definiţiile Transcendentului diferă dar, cu toate acestea, o experienţă religioasă implică Transcendentul. Nu numai că oamenii recunosc că experienţa religioasă implică Transcendentul, dar ei mai sunt în general de acord că acel Altceva transcentent este esenţial pentru o experienţă religioasă. Feuerbach susţinea că este absolut necesar ca omul să creadă că Dumnezeu există realmente în afara lui, căci nu ar putea să se închine unui obiect ca unui Altceva ultim, dacă ar şti că acesta nu este decât el însuşi7. Experienţa religioasă, în afara faptului că implică un proces de transcendere a eului, sau o transcendenţă de sine, mai conţine şi o dimensiune sau o sferă numită Transcendentul; pentru unii fiind un Dumnezeu personal, iar pentru alţii o forţă impersonală. Pentru mulţi el este esenţa realităţii, pentru alţii este un vis iluzoriu căutat în altă viaţă. Dar în fiecare experienţă religioasă există o dimensiune transcendentă de un fel sau altul, spre care are loc transcenderea. De altfel, transcendenţa ocupă un loc central în gândirea marelui teolog Karl Rahner, care este chiar fondatorul teologiei transcendentale. În domeniul filosofiei, „transcendentul” pătrunde ca preocupare, concept şi metodă prin Immanuel Kant, cel care dă o altă dimensiune gândirii filosofice europene. Transcendentul pătrunde în preocupările antropologiei filosofice 6 7 M. Eliade, Sacrul şi profanul, trad. de R. Chira, Ed. Ştiinţifică, Bucureşti, 1992, p.158. N. L. Geisler, Filozofia religiei, Ed. Cartea creştină, Oradea, 1999, p. 32. 7 şi a anumitor curente ale psihologiei, pentru ca în cele din urmă să interfereze cu teologia, prin tipul de abordare propus de Karl Rahner. In timpurile contemporane, „trancendentalul” semnifică o metodă de gândire şi reflecţie, mai ales asupra posibilităţii de cunoaştere. Această condiţie a posibilităţii cunoaşterii se referă atât la posibilitatea cunoaşterii unui determinat obiect în concret, dar şi la posibilitatea experienţei absolute, experienţa lui Dumnezeu. Conceptul de transcendent în gândirea lui Immanuel Kant este legat de teoria cunoaşterii, şi are semnificaţia de cunoştinţe, convingeri care depăşesc graniţele experienţei sensibile. Din punct de vedere gnoseologic, ideile sunt împărţite în idei a priori şi idei a posteriori. Ideile a priori nu depind de experienţa sensibilă, în consecinţă nu pot avea altă origine decât intelectul însuşi, iar acest tip de idei sunt în acelaşi timp universale şi necesare. Ideile a posteriori, sau empirice, sunt rezultatul experienţei sensibile şi dau naştere convingerilor probabile şi relative. Metoda transcendentală folosită de Kant constă în generarea unei filosofii care are rolul de a analiza datele susţinute de ştiinţă, reunindu-se în mod armonios, din perspectiva idealismului, raţionalismului şi empirismului8. Rudolf Otto întemeiază experienţa religioasă pe o structură apriorică a raţiunii umane, prezentă într-un mod necesar în spiritul omenesc şi capabilă să determine conştiinţa religioasă. Întrucât cunoaşterea sacrului pretinde îngemănarea şi conştientizarea necesităţii interne a conexiunii elementelor raţionale şi iraţionale religioase, ea este o cunoaştere sintetică a priori.9 Acesta înţelegea cunoaşterea a priorică drept o cunoaştere pe care orice om poate so aibă, nu prin forţele proprii ci trezită în el de o realitate superioară. Această cunoaştere e anterioară oricărei percepţii sensibile, Dumnezeu revelându-se şi în universul exterior al omului oferindu-i manifestări concrete ale sacrului. Experienţa religioasă este cea care îmbracă forma unei revelaţii interioare a divinului10, care se poate traduce din punct de vedere raţional în categoriile de absolut, perfecţiune şi necesitate, iar, sub aspect mistic, se poate exprima într-o mare varietate de forme religioase11 . Apare în mod spontan întrebarea în ce mod credinţa se inserează în structura psihologică a omului. Dacă prin credinţă, omul se încredinţează în mod necondiţionat lui Dumnezeu, aceasta ridică în mod necesar problema raţionalităţii credinţei şi a credibilităţii 8 Cf. A. Buzalic, Teologia transcendentală; prospectivă în gândirea lui Karl Rahner, Ed. Logos, Oradea, 2003, pp. 50-51. 9 Cf. R. Otto, Sacrul, trad. De Ioan Milea, Ed. Dacia, Cluj-Napoca, 1996, p.151. 10 Ibidem, p.185. 11 Cf. J. Ries, Sacrul în istoria religioasă a omenirii, trad. de R. Utale, Ed. Polirom, Iaşi, 2000, p.39. 8 sale. Conciliul Vatican I a oferit un răspuns la această întrebare afirmând despre credinţă că pretinde trei proprietăţi esenţiale: gratuitatea, raţionalitatea şi libertatea, arătând că acestea trebuiesă fie luate împreună şi nu separat12. Gratuitatea subliniază harul lui Dumnezeu, însă nu afirmă actul orb al omului, de aceea pretinde raţionalitatea specific umană, în acest mod intervine libertatea ca act liber şi conştient, adică un act specific uman. Pentru concilierea acestor exigenţe e necesară analiza intervenţiilor raţiunii în a pune actul credinţei sau mai exact contribuţia omului în integralitatea sa.13 Aceasta constă într-un act al raţiunii umane care, ţinând cont în mod ştiinţific de validitatea semnelor exterioare şi interioare care însoţesc revelaţia creştină, emite o judecată asupra după care afirmă că obiectul credinţei e credibil; aceasta corespunde exigenţelor raţiunii şi poate fi primit cu suficiente motive de raţionalitate.14 In zona raţională, înfăşurată într-un imens necunoscut, spaţiul, timpul şi numărul îşi pierd treptat importanţa şi devin simple simboluri orientatoare, expresii ale conştiinţei teoretice, tehnice şi practice15. Raţiunea practică, care nu are nimic în comun cu sugestiile fenomenelor, are în viziunea kantiană prioritate, spre deosebire de raţiunea pură, teoretică, care descoperă existenţa lui Dumnezeu, a sufletului, a libertăţii, doar la nivel ideal, raţiunea practică acordă acestor idei o existenţă reală. Posibilitatea cunoaşterii lui Dumnezeu este una dintre problematicile teodiceei16 contemporane, baza oricărui demers sistematic referitor la existenţa şi atributele lui Dumnezeu. Pentru Mircea Eliade, Transcendentul este numit ”Sacrul” iar lumea în care trăim este numită „Profanul”. Pentru omul din perioada primară a existenţei, adică înaintea existenţei jscrisului, timpul este fluid, continuu, el putând fi „întors” , recuperat prin ritual. Adică timpul mitic poate fi făcut prezent prin repetarea rituală a actului zeilor. Creştinismul a schimbat radical natura timpului religios, afirmând că el se desfăşoară în istorie prin întruparea lui Hristos. Prin această reactualizare a timpurilor mitice, a originii, care se realizează prin ritual, participantul se face părtaş timpului originii, „mica bucată din întreg” , care este în această viziune prezent etern. Acest mit al eternei reîntoarceri este un fel de transcendenţă 12 13 Dei Filius, cap. 3, can. 2-5. Cf. R. Lavatori, Dumnezeu şi omul, trad. de pr. A. Buzalic, Ed. Galaxia Gutemberg, Târgu-Lăpuş, 2009, p. 251. 14 Ibidem, pp. 251-252. 15 P. Ţuţea, Între Dumnezeu şi neamul meu, Ed. Arta grafică, Bucureşti, 1992, p. 139. 16 Din gr. Théos şi diké. Acea parte a metafizicii care tratează despre cunoşterea lui Dumnezeu doar cu ajutorul raţiunii ; mai e numită şi teologie naturală. 9 retrospectivă, readucând omul la condiţia originară. Poziţia transcenderii înainte, spre Sfârşit sau spre Escaton poate fi susţinută doar dacă admitem că istoria se îndreaptă spre ceva, căci, dacă nu s-ar îndrepta spre un Scop sau spre o Ţintă finală, ar fi imposibil ca umanitatea să transceandă în acea direcţie. Hristos cheamă, ucenicul urmează. Este har şi poruncă împreună; se întrevede aici Scopul ultim, Destinaţia finală a Creaturii, care este chemată spre a fi a alături Creatorului. Vocaţia în a-L urma pe Hristos, pretinde o legătură cu persoana Sa, pentru că Hristos promite însăşi fiinţa Sa şi o ruptură de prezent făcându-ne părtaşi eternităţii17. Şi noi, asemenea discipolilor, l-am găsit pe Hristos în anumite momente particulare ale vieţii de credinţă, începând cu copilăria şi până la anii unei maturizării în care persoana şi opera lui Hristos au fost mai luminate în noi. Prin opera lui Hristos sunt mereu clarificate lucrurile în noi, prin actele de cult ale Bisericii, în mod special prin predicarea Cuvântului lui Dumnezeu şi în administrarea sacramentelor, mai ales în Euharistie şi Penitenţă, precum şi în momentele personale sau comunitare de rugăciune, experimentăm întâlnirea cu Hristos, iubirea şi mila Sa copleşitoare. Astfel e cultivată credinţa şi se naşte dorinţa de a cunoaşte mult mai profund acest mister al harului18. Gânditori precum Herder şi Lessing au dovedit că religia nu este după cum se susţine o creaţie a unor clase sau caste interesate, ci dimpotrivă, nevoia de religiozitate este tot atât de firească, precum este nevoia de a te hrăni, a respira, a te odihni19. Omul îl caută pe Dumnezeu, pentru că are în el o deschidere către „Infinit” , o deschidere transcendentală. Conform sfântului Augustin, inima omului este neliniştită până nu-şi găseşte odihna în Dumnezeu20. În inima omului se găseşte însămânţat dorul după Dumnezeu, dorinţa de a ajunge la deplina comuniune cu El, în cereştile Sale locaşuri. I.2. Criza modernistă 17 18 M. Orsatti, Contemporani lui Hristos , Ed. „Buna Vestire” , Blaj, 2000, p. 82. R. Lavatori, Unul-născut din Tatăl;Isus în misterul filiaţiei Sale ,trad. de pr. prof. A. Buzalic, Ed. Galaxia Gutemberg, Târgu-Lăpuş, 2008, pp. 83-84. 19 Ş. George, Însemnări filosofice şi literare, Ed. „Tipografia Ioan C. Văcărescu”, Bucureşti, 1926, p.73. 20 S. Augustin, Confessiones I, trad de N. Barbu, Ed. Humanitas, Bucureşti, 1994, p.85. 10 Modernismul este o mişcare de înnoire teologică, dogmatică şi de reformă spirituală a catolicismului, răspândită în Franţa (A. Loisy, M. Blondel, L. Lambertommiere), în Marea Britanie de (G. Tyrel) şi în Italia (E. Buonaiuti, R. Murri), la începutul secolului XX. Născut din necesitatea unei înnoiri a Bisericii care să permită împăcarea catolicismului cu cultura şi societatea modernă în lumina rezultatelor criticii istorice aplicate studiilor biblice, modernismul postula primatul conştiinţei individuale asupra planului religios. Reînnoirea a atins forme diverse care mergeau de la reformarea generică la actualizarea studiilor biblice şi teologice, până la cererile extreme de aşezare pe baze noi a catolicismului, cu refuzarea dogmelor şi conştiinţa subiectivităţii experienţei de credinţă. Modernismul a fost condamnat în mod general şi drastic de Papa Pius al X-lea prin decretul Lamentabili (17.07.1907) şi prin enciclica Pascendi (08.09.1907), prevederi care au adus timp de câţiva ani în Biserica Catolică un climat de închidere culturală şi de suspiciune faţă de orice poziţie inovatoare. Fenomenul de modernizare, desfăşurat între secolele XVIII-XX, ca proces de trecere de la Ancién Régime la lumea „modernă” , manifestat în diferite sfere: creştere economică, diferenţierea păturilor sociale, schimbarea valorilor, creşterea mobilităţii, instituţionalizarea conflictelor şi controlul asupra mediului natural şi social21. Pe parcursul secolului al XIX- lea, se afirmase în Biserică o cultură intransigentă, care se baza pe un refuz global al modernităţii, chiar dacă apoi se dovedea disponibilă să accepte anumite instrumente ale ei pentru al le utiliza în clădirea unei societăţi creştine cu trăsături care aminteau de epoca medievală. O primă problemă pe care istoriografia o defineşte drept criză modernistă, izvora chiar din interiorul lumii catolice, în care, în special în seminare şi în rândul clerului, creşteau îndoielile şi întrebările privitoare la eficacitatea reală a unei acţiuni pastorale şi sociale conduse conform perspectivei intransigente. La cumpăna dintre cele două secolele, se făcu auzit apelul de-a aşeza Biserica în pas cu vremurile moderne, ocrotindu-i patrimonul de credinţă esenţial, dar în acelaşi timp având capacitatea de a-l trimite mai departe oamenilor într-o manieră adecvată limbajului şi nevoilor lor. Dezvoltarea metodelor moderne pentru cercetarea critică în sfera ştiinţelor umaniste şi aplicarea lor în domeniul studiilor religioase, în care Papa Leon al XIII-lea impusese neotomismul în teologie şi filosofie, conform enciclicii Aeterni patris, din anul 1879. S-a 21 Cf. A. Balaci, M. Cheleman, R. Gâdei, S. Verien, Enciclopedie de istorie universală, Ed. Humanitas, Bucureşti, 2003, p. 899. 11 dezvoltat rapid un curent care „cerea” reînnoirea ştiinţelor bisericeşti, pentru a se alinia tendinţelor protestante şi laicale. Astfel, s-au conturat 3 mari paşi pentru aşa-zisa reînnoire: în primul rând, aplicarea metodei istorico-critice pentru interpretarea textelor biblice, impunerea imanenţei, ca depăşire a scolasticii tomiste, ca subliniere a caracterului istoric al formuleleor dogmatice şi nu în ultimul rând, anularea controlului ierarhiei catolice în viaţa politico-socială a Bisericii22. În faţa acestor atacuri, Biserica şi-a construit un „sistem de apărare” ; în 1907, Papa Pius al X-lea defineşte modernismul ca „sinteza tuturor ereziilor” în enciclica Pascendi, unde subliniază caracterul negativ al acestui curent şi linia pe care merg reprezentanţii acestuia, ca fiind imanentismul şi agnosticismul. Tododată se afirmă vizibila voinţă de a distruge caracterul supranatural al credinţei şi al dogmei în ramuri diferite, cum ar fi filosofia, teologia, istoria religioasă, apologetica. În urma acestei enciclici, s-a favorizat dezvoltarea unui antimodernism, care avea ca scop, asemenea modernismului, să răspunde exigenţelor vremii găsind diferite soluţii. Astfel s-au format două sfere de influenţă, aceste două curente, la care aderau chiar şi unii membrii ai clerului, care susţineau limitarea puterii Pontifului Roman doar la sfera religioasă, iar acesta a aplicat sancţiuni disciplinare nu doar împotriva moderniştilor ci şi împotriva eventualilor simpatizanţi ai modernismului, impunând măsuri drastice ca: „controlul cadrelor didactice din instituţiile de învăţământ, controlul asupra lecturii seminariştilor, vizite apostolice în diferite dieceze pentru a verifica adeziunea din partea episcopilor...”23 Modernismul a reprezentat o adevărată ameninţare pentru viaţa şi parcursul Bisericii în sine, pentru integritatea ei şi puterea de-a duce mai departe în mod sănătos, patrimoniul cultural, teologic, spiritual, primit din veacuri. Secularizarea galopantă din secolele XIX-XX, a pus probleme delicate, dispreţul faţă de creştinism are cauze diverse, printre care putându-se număra incapacitatea unei proiecţii concrete, sincere despre Dumnezeu, refuzarea divinităţii imposibil de atins. Rivalul principal rămâne însă spiritul raţionalist exacerbat, îndoiala şi chiar negarea existenţei lui Dumnezeu. Geneza modernităţii a însemnat ieşirea din lumea vrăjită24 , străină spiritului critic şi raţionalismului matematic şi experimental. Acest mare proces de trecere de la medieval la modern a schimbat optica dogmatică, trecându-se de la viziunea teocentristă la cea antropocentristă, mişcare cu consecinţe nefaste, facându-i-se loc astfel secularizării, decreştinării, schimbării modurilor de gândire şi de limbaj tradiţionale. Lupta dintre 22 23 G. Filoramo, Istoria religiilor;iudaismul şi creştinismul, trad. de C. Dumitru, Ed. Polirom, Iaşi, 2008, p. 449. Ibidem, p. 450. 24 Cf. S. Nicoară, O istorie a secularizării, Cluj-Napoca, Ed. Accent, 2006, p. 41. 12 scepticism şi nevoia de religiozitate, au concluzionat printr-o criză a conştiinţei europene, izvor care a scos la suprafaţă noi şi noi schimbări, care vor duce incet, dar cu paşi siguri spre o „reînnoire” a mentalităţilor, care va atinge apogeul în secolul Luminilor. Odată cu secolul al XVII-lea, mai exact după Descartes, filosofia modernă a luptat pe două fronturi secularizând atât pe plan moral cât şi spiritual. În plan moral, secularizarea a avut ca efect reformularea valorilor creştine, facându-le mai plăcute gândirii laice; iar pe plan spiritual, s-a trecut la o redefinire a raporturilor dintre Infinit şi finit, dintre Creator şi om, ajungându-se ca Dumnezeu să fie doar o simplă idee a raţiunii umane25. Astfel s-a ajuns la tendinţe care regândeau rolul Creatorului în viaţa Creaturii, ignorându-se instanţa supremă şi transcendentă. Indiferentismul religios a caştigat tot mai mult teren, fiind o atitudine prin care se arăta nerecunoaşterea lui Dumnezeu , sau a religiei, considerarea acestora ca pseudo-valori, sau, mai rău ca non-valori, sortite pieirii26. Punându-l în centrul tuturor preocupărilor, civilizaţia modernă îl exclude pe Dumnezeu din viaţa oamenilor şi a societăţii, ucigând religiozitatea şi substituindu-i chiar indiferentismul; exaltarea aceasta a mentalităţii raţionaliste, pozitiviste, imanentiste, relativiste, face ca Dumnezeu şi toate realităţile spirituale, alături de misterele credinţei, chiar şi întrebările fundamentale ale omului, să apară lipsite de importanţă, omul putând rezolva orice problemă prin forţele proprii27. În secolul al XIX-lea, detaşarea de sentimentul religios s-a facut observată într-o notă tot mai pregnantă, existând fluxuri şi refluxuri:al Luminilor, romantismului, mai apoi era pozitivismului, amorsate de mici renovări spirituale. Decreştinarea avea să însemne o regresie a dogmelor şi a aspectelor ecleziologice, s-a dus o politică anticlericală, legislaţia avea tentă antireligioasă, astfel că anumite categorii socialeau fost încurajate să se îndepărteze de practicile şi obiceiurile religioase. Reacţia modernă împotriva încercărilor de a susţine existenţa lui Dumnezeu prin intermediul răspunsurilor date de raţional, nu necesită retragerea în fideism28. După a doua jumătate a secolului al XIX-lea, apare prin inocularea ideilor pozitiviste, o nouă abordare a ideii de Dumnezeu. Adepţii pozitivismului şi a ştiinţelor pozitiviste resping teologia, reducând filosofia la analiza aspectului de descriere a istoriei acesteia şi la limbajul logico-argumentativ, omiţând din căutarea şi cercetarea acesteia, preocuparea pentru 25 26 Ibidem, p.41. S. Ş. Zetea, Biserica/ indiferentismul religios, Ed. Galaxia Gutemberg, Târgu-Lăpuş, 2007, p. 146. 27 Ibidem, p.147. 28 Cf. N. L. Geisler, Filozofia religiei, Ed. Cartea creştină, Oradea, 1999, p. 102. 13 întrebările fundamental-existenţiale ale omului: de ce trăim, de ce există răul, încotro ne îndreptăm şi ce se va întâmpla după moarte? Immanuel Kant, afirmă că ideea de Dumnezeu este necesară procesului voinţei libere a omului, iar pozitivismul, implicit critica religiei recurentă acestui curent, afirmă nulitatea libertăţii, constrângere omului în faşa religiozitaţii, acesta nu poate beneficia de autocontrol său ca individ, cât timp există conceptul de „Dumnezeu” ; rezultă astfel „implantarea în ideologia maselor a ateismului emoţional29. Acest proces de desacralizare creştină, este unul mai vechi, dar care a cunoscut o explozivă dezvoltare doar în secolul Luminilor. Spiritele filosofice au fost cele care au colaborat la aşa-zisa desacralizare politică, însă în acelaşi timp, au fost primele care au împrumutat din religie vocabularul şi reflexia teologică. Filosofii luminilor au reinventat atributele tradiţionale ale divinităţii, putere, paternitate, omniprezenţă, infailibilitate, solicitudine faţă de popor şi intransigenţă faţă de duşmanii binelui30. Sacrul, domeniul propriu al religiei a fost interiorizat şi transferat spre instanţe supreme terestre(patria, naţiunea, statul), care au invadat etica socială, însoţite de alte valori prioritare, ca onestitate, fidelitate, justiţie, responsabilitate, etc. Astfel, excluzându-se principile religioase, care păstrau garanţia unităţii creştine, şi elaborîndu-se o nouă viziune intrinsecă asupra perdelei de metamorfoze conceptuale a Sacrului şi noile corespondente din lumea palpabilă, tot mai profund îndepărtată de Principiul Unic, Suprem, s-a trecut la definirea Statului ca „o persoană morală sacră” , care reprezintă binele comun şi susţine legea. I.3. Enciclica „Fides et ratio” Sanctitatea sa, Papa Ioan Paul al II-lea, de venerată amintire, tratează problema raportului dintre „raţiune” şi „credinţă”, şi importanţa acestora în ansamblul credinţei creştine, în enciclica numită „Fides et Ratio” Drumul cunoaşterii a adus Orientul şi Occidentul la acelaşi punct terminus; un drum al zbuciumului interior al omului, în care acesta cugetă la sensul vieţii şi importanţa acesteia; istoria antică aduce mărturie despre anumite culturi, din diferite părţi ale lumii, în care întrebările existenţiale ale fiinţei umane suscită un real interes. Astfel, de la scrierile sfinte ale Israelului până la Buddha şi de la tragediile lui Euripide şi Sofocle până la arhicunoscuţii 29 30 Cf. A. Buzalic, Theos-Despre Dumnezeu, Ed. „Buna Vestire” , Blaj, 2005, pp. 168-169. S. Nicoară, op. cit. p. 53. 14 filosofi Platon şi Aristotel, aceste întrebări, cu rădăcina în problematica adevaăratei căutări a sensului, sunt motorul orientării existenţei. Biserica nu este străină , nici nu poate să fie, de acest drum de căutare. De când în misterul pascal, a primit în dar adevărul ultim despre viaţa omului, ea s-a făcut pelerină pe străzile lumii pentru a vesti că Hristos este ”calea, adevărul şi viaţa”31 Dintre nenumăratele slujiri pe care Biserica le poartă umanităţii, slujirea adevărului nu este deloc mai prejos ci ocupă chiar un loc marcant în misiunea acesteia. În cercetarea şi cunoaşterea adevărului, omul beneficiază de multe mijloace, printre care se numără şi filosofia, care oferă un răspuns preliminar la întrebarea cu privire la sensul vieţii. Fiecare cultură specifică unei anumite naţiuni, îşi are înţelepciunea sa, având la baza anumiţi piloni pe care se fundamentează. Filosofia a jucat un rol deosebit de important în formarea şi dezvoltarea fiecărei culturi occidentale. Prin valenţa speculativă a intelectului uman, se ajunge, cu ajutorul filosofiei la organizarea unei gândiri riguroase. O dreaptă judecată este aceea care dincolo de voita obstrucţionare a principiilor prime şi juste din partea unor terţe cauze, reuşeşte să găsească seva adevărului şi naşte din aceasta răspunsuri coerente. Biserica, apreciază misiunea raţinii în ceea ce înseamnă a face existenţa umană cât mai demnă; găseşte în filosofie calea pentru a ajunge la înţelegerea adevărurilor existenţei umane şi un camarad în aprofundarea credinţei şi comunicarea Evangheliei. Filosofia modernă a schimbat optica, trecând de la viziunea uzuală teocentristă, care se baza mai mult pe cercetarea religiosului, la cea antropocentristă; astfel dorindu-se a se cunoaşte tot mai mult şi mai profund, s-a ajuns la anumite beneficii, din crearea unor sisteme de gândire mai sofisticate. O adevărată explozie în dezvoltarea ştiinţei a avut loc, şi de aici, în loc de a concentra cercetarea asupra fiinţei, filosofia modernă a ajuns să-şi caute propriile limite. La baza credinţei fiecăruia stă întâlnirea tainică cu Hristos, care schimbă şi suscită întreaga viaţă de creştin, Mântuitorul fiind în acelaşi timp şi cale şi destinaţie; prin mântuirea adusă de El putem ajunge părtaşi comuniunii cu Tatăl în Spiritul Sfânt, bucurându-ne de fericirea cerească. Conciliul Vatican I, învaţă că există două căi de cunoaştere distincte: prima se realizează prin raţiunea naturală, iar cea de-a doua prin credinţa divină, pentru că în afară de adevărurile pe care raţiunea naturală are capacitatea de a le înţelege, ni se se propune să înţelegem misterele ascunse ale lui Dumnezeu, pe care le putem pătrunde doar dacă sunt revelate de Sus32. 31 I. P. al II-lea, Op. cit, p. 3. Cf. Ibidem, p. 10. 32 15 Prin întruparea Fiului, revelaţia întră în ciclul temporal uman, la plinire timpului, Tatăl trimiţându-l pe Fiul în lume, o lume ostilă de altfel adevăratei credinţe, pentru a fi Lumină oamenilor, şi a descoperi lor misterele divine. Prin lucrarea Fiului, prin semnele şi minunile săvârşite şi prin patima, moartea şi învierea Sa, iar mai apoi prin coborârea Spiritului Sfânt, sa desăvârşit Revelaţia. Revelaţia îşi păstrează totuşi caracterul ei ascuns datorită limitelor înţelegerii noastre. În ajutorul raţiunii vin semnele, care fac trimitere la o realitate alta şi care au rolul de a ne ajuta să pătrundem mai în profunzime în interiorul misterului;semnele poartă imboldul de care are nevoie mereu raţiunea pentru a ajunge prin forţe proprii la deplina cunoaştere. Revelaţia introduce în istorie un punct de referinţă, pe Hristos, iar cunoaşterea acestuia este vitală în vederea cunoaşterii sensului propriei vieţi; în pofida limitelor raţiunii şi cunoaşterii proprii umane, i se oferă acestuia un spaţiu în care să-L poată medita pe Cuvântul întrupat. După cum amintea şi Mircea Eliade despre „veşnica reîntoarcere” , omului privind la Dumnezeu, i se propune intoarcerea la originile sale, la drumul adevărului şi al fericirii. Adevărul vine ca o gratuitate, care cere doar adeziunea liberă şi sinceră a omului, ca o cale spre „fericirea promisă” , scopul ultim al existenţei personale este obiect de studiu atât pentru filosofie cât şi pentru teologie33. Iar încununarea cercetărilor acestora este contemplarea Treimii celei sfinte. Cunoaşterea credinţei şi cea a raţiunii sunt unite într-o legătură deosebit de profundă, lucru care este evidenţiat în cărţile sapienţiale. Întâmplările cotidiene ca de altfel toată istoria, sunt filtrate prin prisma raţiunii, iar credinţa intră în scenă doar pentru a sublinia în toate aceste evenimente, prezenţa lui Dumnezeu. Separând raţiunea de credinţă, i se răpeşte omului posibilitatea de a se cunoaşte pe sine, lumea şi pe Dumnezeu. Cartea Înţelepciunii vorbeşte despre Dumnezeu care se lasă cunoscut prin intermediul creaţiei sale, însă Vechiul Testament nu promovează o cunoaştere bazată doar pe observarea creaţiei şi a istoriei, prin evenimentele sale, ci presupune o colaborare cu credinţa acceptarea adevărurilor Revelaţiei. Raţiunea umană are puterea de a scruta în cunoaşterea senzorială realităţile cele mai greu de pătruns, poate chiar să ajungă în contemplaţie, la cauza oricărei realităţi sensibile, la dimensiunea metafizică34. Datorită păcatului, raţionamentele omului au devenit strâmbe iar raţiunea a fost pervertită, puterea umană de a căuta şi distinge adevărul, a fost obstrucţionată 33 34 Ibidem , p. 15. Ibidem, p. 19. 16 de Cel care prin definiţie luptă împotriva Izvorului adevărului. Hristos, prin întruparea Sa, a răscumpărat raţiunea din sclavia în care ea însăşi s-a făcut prizonieră35. Agonia şi mai apoi „scandalul” crucii, reprezintă adevărata provocare pentru raţiune, deoarece, în primă fază rezultă că propovăduire lui Isus Hristos este falimentară ; logica umană nu poate înţelege cum agonia şi moartea pot fi izvor de iubire şi viaţă, dar iată că Dumnezeu a ales în înţelepciunea Sa, un plan de mântuire care omului îi poate părea şocant, fiindcă frapează orice logică şi aşteptare. Adevărul poate fi găsit la picioarele crucii, în viziunea sângelui care se varsă pentru mântuirea omului, ca martor al unei iubirii infinite a Creatorului faţă de Creatura Sa, iată izvorul înţelegerii acestei taine, în faţa căreia orice sistem filosofic păleşte, iar cei care sunt promotorii acestuia, riscă să ia parte la banchetul pseudo-adevărului, un mulaj al propriei existenţe fără Hristos. Fiinţa umană simte in sine dorinţa de a fi alături de Dumnezeu, de aceea a găsit modalităţi de a exprima această tensiune, chiar dacă nu în cel mai conştient mod posibil; astfel s-a „născut” arta: literatura, muzica, sculptura, pictura, ca purtătoare a acelei emoţii unice, a neliniştii spirituale, aflate în aşteptarea acelui „ceva” . Aristotel mărturisea nevoia omului de „a şti” , fiecare om, prin capacitatea judecăţii sale se află în căutarea adevărului, respingând ceea ce este fals; oroarea morţii cere un răspuns cât mai complet, iar în faţa acestui fapt, orice filosof, sau om simplu simte nevoia unui răspuns absolut care să mulţumească raţiunea sa. Căutarea adevărului întâlneşte diferite piedici în itinerariul său, limita raţiunii şi acceptul păcatului fiind unele dintre acestea. Dar faptul că acest adevăr spre care tinde nu i se pare omului intangibil, constituie chiar forţa care îl împinge să meargă mai departe în căutarea sa. Adevărul aşa cum este prezent în lume este categorial, cel filosofic la care se ajunge prin capacitatea speculativă a intelectului şi cel religios, cu oarecare rădăcini în primul, fiind adevărul pe care religiile îl susţin ca sursă a răspunsurilor la întrebările fundamentale. În viaţa sa, omul se naşte într-o anumită cultură, cu o anumită tradiţie, care îi poate propune un anumit tip de adevăr, pe care mai târziu, cu ajutorul raţiunii îl poate diseca pentru o analiză introspectivă a acestuia. Filosoful, dincolo de a-şi forma diferite sisteme de gândire, îşi trăieşte viaţa „în oglindă” , după anumite raţionamente şi concepţii filosofice după care şio orientează. 35 Ibidem, p. 20. 17 În credinţă, fiecare se incredinţează cunoştinţelor dobândite de alte persoane36. În acest fapt, se întrevede aportul adus de celelalte persoane din jurul nostru; credinţa pe care o adoptăm după naştere, o preluăm de la familia noastră, din societatea în care trăim, din cultura din facem parte, iar această credinţă necesită un progres continuu, până la acea lămurire personală spre care tinde. Credinţa „moştenită” , cere un raport mai intim cu aproapele, în căutarea adevărului fiinţial, care conduce spre desăvârşirea sinelui în dăruire şi fidelitate; acesta este actul de naştere al încrederii reciproce dintre oameni, fiecare încredinţându-se adevărului pe care celălalt i-l arată37. Mărturia perfectă despre adevăr o dau martirii, care în întâlnirea cu Hristos, găsesc adevărul vieţii şi stiu că nimeni nu poate să îl răpească de la ei. De aceea, întotdeauna marturia lor fascinează prin fidelitatea cu care se dedică respectivei cauze şi animează în noi o încredere profundă, deoarece au ajuns la desăvârşirea spre care toţi tindem. Adevărul revelat este Isus Hristos, care prin propria persoană îL revelează pe Tatăl; acest adevăr care provine din revelaţie, se înţelege la lumina raţiunii, care este capabilă să pătrundă în tainele acestei lucrări. Întâlnirea creştinismului cu filosofia, reprezintă punctul de plecare pentru multe dispute; odată că nu a fost uşoară şi imediată, au existat multe replici acide din partea filosofilor, la adresa creştinilor, care erau consideraţi o lume semidoctă şi fără minimul interes pentru elevarea intelectuală. Lipsa de preocupare a creştinilor primelor veacuri faţă de filosofie, este faptul că au găsit un răspuns atât de satisfăcător în Evanghelie, încât doctrina filosofică li se părea depăşită. Părinţii Bisericii găsesc în Evanghelie singura formă de filosofie utilă, iar în filosofia greacă o completare la adevărul creştin38 . Pe parcursul trecerii veacurilor, se poate observa o evoluţie, gânditorii creştini asumând filosofia pentru a putea argumenta apărarea împotriva atacurilor filosofilor păgâni; trăirea intensă a conţinuturilor credinţei, profila o speculaţie mai profundă, care în colaborare cu adevărurile Revelaţiei au condus către evoluţia raţiunii, o raţiune aflată în căutarea Transcendentului, o raţiune deschisă către absolut. Ca pionier al filosofiei în cadrul Bisericii, Sfântul Toma de Aquino afirmă că „natura, obiect propriu al filosofiei, poate contribui la înţelegerea revelaţiei divine”39. Credinţa are nevoie de ajutorul raţiunii în înţelegerea obiectului său, iar raţiunea acceptă ca indispensabil 36 37 Ibidem, p. 26. Idem. 38 Cf. Ibidem, p. 31. 39 Ibidem, p. 34. 18 obiectul credinţei. Conform Sfântului Toma de Aquino, există două tipuri de înţelepciune: cea provenită din Cer, ca dar al Spiritului sfânt şi cea intelectulă, care se dobândeşte prin cercetare. Unitatea profundă dintre credinţă şi raţiune, susţinută de Sfinţii Părinţi, a început să se destrame începând cu Evul Mediu târziu, în urma promovării unui spirit raţionalist radical, ajungându-se la o distincţie clară între „filosofie” şi „credinţă”. Astfel s-a distrus posibilitatea de a se ajunge la o interpretare speculativă de cel mai înalt grad. Acesta a fost primul pas dintr-un proces ireversibil, în care prăpastia dintre credinţă si spiritul raţionalist se va adânci mereu mai mult degenerând în curente filosofice, sisteme totalitare, noi religii, care au avut nu de puţine ori, consecinţe nefaste asura omenirii. Pozitivismul şi nihilismul au câştigat tot mai mult teren în gândirea contemporană, promovând un stil de viaţă hedonist, în care căutarea adevărului nu-şi mai are sensul, iar rolul filosofiei s-a schimbat, din ştiinţă universală şi exponent al înţelepciunii, a devenit un pion pe tabla de şah a puterii, a utilitarismului. Separarea credinţei de raţiune aduce pierdere amândurora, raţiunea pierzând din vedere obiectivul ei final, care este căutarea adevărului, prezent în Hristos, iar o credinţă fără raţiune, ajungând a fi considerată un mit, o superstiţie. Rolul Magisteriului Bisericii este de a indica acele curente filosofice care contravin credinţei pe care Biserica o propovăduieşte şi de a păzi tezaurul Revelaţiei, angajându-se în slujirea adevărului40. Nici o filosofie actuală nu poate pretinde că deţine deplinătatea adevărului, deoarece raţiunea filosofică a fost întunecată în timp, de teze greşite şi îndepărtate de adevăr, ale căror repercusiuni le simţim şi azi şi tododată de întunecimea păcatului, care îndepărtează de la adevăr. Încă din timpul Bisericii Primare, Magisteriul a fost nevoit să intervină pentru a readuce la ortodoxia credinţei, pe cei care au adoptat diferite doctrine filosofice greşite, combătându-le în sinoade. De asemenea, începând cu jumătatea secolului trecut, s-a afirmat vehement împotriva tendinţelor moderniste, a curentelor precum fideism-ul şi tradiţionalismul radical, datorită neîncrederii lor în capacităţile naturale ale raţiunii şi împotriva raţionalismului şi ontologism-ului, care afirmau că raţiunea naturală poate cunoaşte numai prin lumina credinţei41. 40 41 Cf. Ibidem, pp. 39-40. Cf. Ibidem, p. 42. 19 Nici sarcinile actuale nu sunt uşoare, se observă că filosofiile trecutului au tendinţa să revină, un curent cu care se confruntă Biserica la momentul actual este studierea intensă a lecturilor biblice şi exegeza, ca unica modalitate de aflare a adevărului, excluzându-se astfel importanţa Sfintei Tradiţii, ca modalitate de transmitere a adevărului revelat. Propunerea reluării teologiei tomiste a dus numeroase beneficii pentru Biserică, dezvoltându-se noi şcoli tomiste fecunde, care au lansat teologi şi filosofi de seamă cu o contribuţie importantă la tezaurul cultural ecleziastic. Conciliul Vatican II, prezintă o bogată învăţătură în raport cu filosofia; se materializează o bogată învăţătură, luân naştere noi enciclici: Gaudium et spes, Redemptor hominis, în care se tratează importanţa persoanei, capacitatea transcendentă a raţiunii sale şi demnitatea acesteia. Teologia se organizează ca ştiinţă a credinţei ca dublu principiu metodologic: auditus fidei şi intellectus fidei, prin prima metodă cunoscând Revelaţia aşa cum a fost explicată în Sfânta Scriptură, Sfânta Tradiţie şi Magisteriul viu al Bisericii, iar prin a doua folosind reflecţia speculativă ca factor aducător de răspuns la exigenţele gândirii. Teologia dogmatică, fundamentală şi cea morală apelează mult la ajutorul filosofiei, pentru a se explica diferite adevăruri de credinţă şi a le face intelegibile oamenilor, pe un limbaj cât mai accesibil şi raţionamente cât mai logice, astfel mai uşor de înţeles şi asimilat. O altă provocare este aceea a întâlnirii popoarelor, a atâtor culturi diferite, un proces cu care Biserica s-a confruntat încă de al începuturi. Porunca dată de Hristos, aceea a răspândirii mesajului evanghelic la toate popoarele a pus creştinii în faţa unei metamorfoze care s-a dezvoltat gradual; mântuirea nu mai e acum specifică doar unui singur popor, ci este universală, Hristos zdrobind barierele şi realizând unificarea, în Hristos devenind toţi „unul”. Adevărul pe care îl împărtăşesc şi-l trăiesc creştinii este unic şi acelaşi, chiar dacă credinţa acestora, sub influenţa mediului cultural poate să difere; Hristos aşteaptă doar adeziunea credinţei, nu sisteme filosofice. Există diferite stări actuale ale filosofiei: filosofia total independentă de Revelaţia biblică, filosofie care îşi cere autonomia şi filosofia creştină, filosofie care încearcă să se dedice unei filosofări creştine, dezvoltând o speculaţie filosofică concepută prin îmbrăţişarea credinţei, care încearcă să dezlege tainele Revelaţiei. Revelaţia rezultă a fi puntea de întâlnire dintre credinţă şi filosofie, liantul acestora în periplul spre adevăr. Criza sensului vieţii câştigă tot mai mult teren, existenţa punctelor de vedere despre viaţă care sunt foarte numeroase, de cele mai multe ori cu caracter ştiinţific, produc un dezechilibru tot mai pregnant în conştientizarea modului şi direcţiei propriei vieţi; asemănarea 20 cu o isterie de masă este izbitoare, iar impulsul pe care aceasta îl propagă loveşte cu o forţă brutală. Cuvântul lui Dumnezeu, revelează scopul ultim al omului şi dă un sens global lucrării sale în lume42. Exigenţa care se cere filosofiei este căutarea sensului spiritual al vieţii, o misiune autentică la care terbuie să se întoarcă, lăsând la o parte preocupările formale; este imperios necesar ca filosofia să se preocupe de transcenderea datelor empirice, pentru a putea nazui spre absolut. Teologia, ca înţelegere a revelaţiei, trebuie să-şi reînnoiască propriile metode, în vederea unei slujiri mai eficace a Evangheliei, având mereu în faţă adevărul ultim primit prin Revelaţie, conducerea oamenilor spre Hristos şi spre valabilitatea veşnică a Evangheliei Sale. În faţa provocărilor sociale, culturale, intelectuale, politice, omul realizează că este dezorientat etic; criza lipsei adevărului cere un echilibru, care se poate restabili prin convertire, revenirea la Hristos, unicul adevăr care mântuieşte. Capitolul II. Mutaţii în gândirea contemporană 42 Ibidem, p. 61. 21 II.1. Postmodernismul şi efectele globalizării Începând cu anul 1979, când a fost publicată lucrarea lui Jean-François Lyotard, La condition postmoderne, îşi face apariţia în limbajul filosofic de până atunci un nou termen, postmodernismul, denumire folosită şi până atunci în alte domenii, cum ar fi arhitectura şi stilistica literară, unde a stârnit vii controverse. În filosofie, acest termen va reprezenta o stare de spirit, o nouă modalitate de a evalua problemele, o optică diferită. Fie că a fost contestat de unii sau apreciat de alţii, postmodernismul şi-a găsit ramuri de aplicaţie în metafizică, artă, istorie, politică, ştiinţă. Filosofia postmodernă pune în discuţie proiectul Luminilor de eliberare exterioară şi de iluminare interioară printr-o cunoaştere raţională continuând o critică ce pleacă de la Nietzsche şi Marx43. Reluând motive din gândirile acestor doi mari filosofi, filosofii contemporani zişi „postmoderni” regândesc interogaţia filosofică confruntând-o cu experienţele istorice, militare, politice, economice şi culturale ale ultimului secol. Postmodernitatea înregistrează impasul modernităţii, nu-şi mai caută o categorie interpretativă sau un fundament, ci înregistrează moment după moment imposibilitatea unei raţiuni auto-definitorii stabile şi sigure44. Pierderea sensului, nihilismul, relativismul, indiferentismul şi complexitatea sarcinii de a-l „înţelege” pe Dumnezeu, sunt doar câteva dintre atributele acestei perioade tulburi în istoria umanităţii; pierderea sensului duce la dispariţia credinţei într-o „lume adevărată” , întrun original, într-un lucru în sine. Semnele, cele care ar trebui să facă referire la o realitate alta, ca purtătoare de sens, devin interşanjabile în mod nelimitat şi pot circula libere, câştigând astfel un nou înţeles, indirect şi imposibil de prins. Această nouă metodă de circulaţie a semnelor face ca acestea să poată spune mai mult prin libera circulaţie decât ar fi putut spune în condiţia în care ar fi fost strâns legate de un sens. Misiunea Bisericii potrivit unor studii intreprinse în anii 70’ în Germania este să ofere oamnenilor răspunsuri potrivit Evangheliei lui Hristos, astfel Biserica devenind accesibilă unei abordări sociale empirice. Oamenii au găsit în religie un sens, care treptat s-a denaturat, sensul însemnând în zilele noastre economia, sau orice altceva. 43 Cf. J.-F. Lyotard, Condiţia postmodernă, trad. de C. Mihali, Ed. Idea Design &Print, Cluj-Napoca, 2003, pp. 5-8. 44 C. Sabău, Op.cit, p. 107. 22 Atacarea Statelor Unite ale Americii la data de 11 septembrie 2001 de către teroriştii islamici este privită de către prestigiosul filosof Jürgen Habermas ca „explodare a tensiunii dintre societatea seculară şi religie”45 . Ipoteza conform căreia religia nu ar fi fost atinsă de timp, este una greşită; fenomenul globalizării incitând religia spre noi schimbări. Această gigantică mutaţie civilizaţională sfidează toate paradigmele sociale şi mentale cunoscute până acum, intimidând inteligenţe, traumatizând culturi, manifestându-se printr-o ruptură faţă de ierarhiile valorice ale culturilor tradiţionale cât şi de valorile moderne „clasice”. Efectele culturii globalităţii şi civilizaţiei planetare trans-cuturale unitare, vizează crearea unui „om nou” , a unei noi ordini integrate economic, în care se urmăreşte anihilarea diversităţii personale a indivizilor, nivelarea culturilor tradiţionale şi a celei umaniste, ca mai apoi să aibă loc geneza unui „om recent” , golit de transcendenţă şi dezrădăcinat din identitatea sa naturală, culturală, religioasă. Acest prototip uman ar veni aservit tehno-ştiinţei şi economiei pieţei globalizate, instrumentul ideologic însemnând deconstructivismul, „corectitudinea politică” , feminismul şi multiculturalismul, factori care fortifică dislocarea deconstructivistă a indivizilor şi a comunităţilor în grupuri minoritare agresive, politica de stânga care urmăreşte dizolvarea indivizilor şi comunităţilor naturale şi statale în minorităţi elective şi revendicative46. Particularismul la care asistăm în prezent prin această ideologie post-modernă ne dă certitudinea că asistăm la decesul identităţii religios-culturale şi a figurii sociale ierarhice a omului tradiţional; rădăcinile acestui bellum găsindu-le în conflictul ontologic dintre realitatea naturală a lumii create şi a omului născut din Dumnezeu, a creştinismului, a metafizicilor religioase şi a revelaţiei iudeo-creştine pe de o parte, iar pe de altă parte tehnica „produsă” artificial de om. Acestă dispută ideologică este o consecinţă a metamorfozei secularizării, care prin răsturnarea platonismului a transferat atributele tari şi esenţiale de la fiinţă la devenire, de la eternitate la timp, de la teologie la tehnică şi ştiinţă, de la „născut” la „făcut” . Tranziţia mult aşteptată de la comunism la capitalism ascunde în ea premisele unei catastrofe: intrarea lumii globalizate în „sfârşitul” istoriei şi decesul omului „complet” religios, gânditor, cultural. Civilizaţia informaţională ne trasează un drum care conduce spre un „viitor postuman” , în care virtulul absoarbe realul şi umanul, anulează spaţiul şi timpul prin instantaneitatea informaţiei; virtualitatea hiperspaţiului mediatic desfiinţează pretutindeni mişcarea reală a istoriei, proiectându-ne în sens trans-istoric, trans-politic, trans-economic. 45 46 A. Marga, Religia în era globalizării, Ed. Editura Fundaţiei pentru Studii Europene, Cluj-Napoca, 2003, p. 89. I. I. Ică jr. ; G. Marani, Gândirea socială a Bisericii, Ed. Deisis, Sibiu, 2002, pp. 484-486. 23 Astfel se produce o pierdere a viitorului prin ratarea eshatologiei, omul fixându-se pe trecut, prin simularea şi reinventarea imaginilor originii trecutului. Postmodernismul rămâne un fenomen al culturii contemporane care încă nu e scrutat în întregime; pe când unii filosofi şi cercetători de talie mondială au o atitudine salutară faţă de acest curent, alţii îl privesc cu reticenţă şi încercarea de a înţelege că nu există nimic nou în reformarea gândirii pe care acest termen o produce, studiind totuşi ramurile cunoaşterii şi domeniile de studiu afectate de contemporaneitatea feeling-ului ezoteric excesiv. Postmodernismul afirmă lipsa unei realităţi esenţiale-totul este simulacru; epuizarea modernităţii şi că totul este relativ. Deşi practic postmodernismul este o continuare a modernismului, spiritul critic lax deprinde o atitudine de inversare a continuităţii cunoaşterii; dacă pentru moderni orice ştiinţă veritabilă este matematizată, pentru postmoderni orice ştiinţă este de tip istoric, fiind bazată pe anumite strategii retorice, mascând setea lor de putere. Prin încercarea de a recupera un suflet al naturii, omul postmodern exprimă protestul său împotriva desacralizării naturii şi contra triumfului complet în modernitate, a unei viziuni ştiinţific-pozitiviste asupra lumii. Resacralizarea postmodernă a naturii nu poate deveni religioasă tocmai datorită caracterului nihilist al sufletului postmodern47. Postmodernul păstrează un anumit fundament preluat din modernitate: nullibismul, care susţine că Dumnezeu nu se află nicăieri, sau rezumând, afirmă „moartea” lui Dumnezeu, şi în altă ordine de idei, orice cunoaştere veritabilă, este cunoaştere a ceva inventat. Orice discuţie care priveşte postmodernismul, trebuie să pornească prin urmare de la faptul că acest curent este un efect post-traumatic al modernităţii, bazat pe inversiunea câtorva din premisele ei epistemologice fundamentale şi conservarea principiului ontologic fondator, nihilismul48. Tipic modern este să subordonezi ontologia epistemologiei şi să afirmi că nu există cu adevărat decât lucrurile despre care poţi formula o cunoaştere clară şi distinctă. Schimbările aduse de această epocă modernă prin răspândirea raţionalismului filosofic, a scepticismului faţă de posibilitatea de cunoaştere a lumii spirituale, a pozitivismului, marxismului, iar mai apoi prin secularizarea relaţiei dintre Stat şi Biserică, vor conduce la o despărţire între ştiinţă şi credinţă49. Cu progresul ştiinţei şi tehnicii, criza credinţei se accentuează, omul contemporan fiind tot mai preocupat de contemplarea rodului geniului său; omului recent îi lipseşte sentimentul împlinirii personale, iar aceasta este cu neputinţă într-o societate guvernată de o autoritate superioară omului, acesta este Dumnezeu, care a fost alungat de Modernitate iar mai 47 48 H.-R. Patapievici, Discernământul modernizării, Ed. Humanitas, Bucureşti, 2004, p.128. Ibidem, p. 129. 49 A. Buzalic; A. Buzalic, Psihologia religiei, Ed. Logos, Oradea, 1999, p. 167. 24 apoi de Post-modernitate din toate sectoarele vieţii. Paradoxul acestor curente este că au creat o civilizaţie supra-saturată de mijloace, dar sărăcită de idealuri50. Oamenii moderni trăiesc în ansamblu, dar lumile lor îi separă, iar de aici apare sentimentul care îndeamnă fiecare comunitate să se raporteze la cealaltă. Celălalt reprezintă azi exponentul altui popor, al unei alte culturi, religii, înconjurat de tăcere şi angoasă. Întâlnirea cu altul reprezintă întâlnirea cu propriile graniţe spirituale, căci culturile se deosebesc prin formele de discurs: mitic, simbolic, religios, moral, juridic, etc51. Sociologii identifică azi fenomene generale de declin ale religiilor instituite şi de proliferarea religiozităţilor paralele sub forma unei nebuloase mistico-ezoterice, a unei spiritualităţi improvizate magico-ezoterice, terapeutice sau paraştiinţifice, pur umaniste; desprinse de orice instituţii şi tradiţii religioase, ele reprezintă nu atât o compunere cât o descompunere şi secularizare individualistă a sacrului şi religiozităţii. Sub efectul globalizării, societăţile occidentale traversează actualmente o mutaţie nihilistă a religiosului carecterizată prin apariţia „religiilor fără Dumnezeu”. Creştinism şi secularism, credinţă şi raţiune, teologie şi politică, Biserică şi Stat, toate decad împreună odată cu pierderea speranţei şi percepţiei unui timp liniar orientat evolutiv şi înspre eshaton, în favoarea unei stări religioase şi a unei înţelepciuni neîngrădite de barierele timpului, apolitice, cosmopolite şi privatizate. Asemenea procese nu ocolesc nici organizarea şi evoluţia creştinismului, care se descompune în fragmente culturale recompuse apoi după legile unei improvizaţii şi a unui eclectism privat; deşi se depun eforturi considerabile din partea instituţiilor ecleziale, tendinţa generală este spre un creştinism difuz, implicit şi improvizat, nu chiar întocmai cu standardele impuse52. La toate acestea se adaugă faptul că post-modernitatea de-substanţializează totul, transformând totul în lichidităţi, în temporalităţi. Misiunea omului contemporan este aceea de a discerne mai mult; de a stabili graniţele şi efectele nocive ale modernităţii şi postmodernităţii implicit, de a recunoaşte partea pozitivă a modernităţii şi de a nu cădea în extrema cealaltă. Raţiunea este exigentă de a înţelege existenţa; adică raţiunea este exigenţa de explicare adecvată a existenţei. Culmea cuceririi raţiunii este perceperea unei existenţe necunoscute, de neatins, căreia toată mişcarea omului îi este destinată, pentru că depinde de aceasta, rezultând misterul. 50 51 S. Ş. Zetea, Op. Cit, p. 173. S. Nicoară, Op.cit, p. 91. 52 I. I. Ică jr; G. Marani, Op cit, p. 489. 25 Misterul nu este o limitare a raţiunii, ci este descoperirea cea mai mare la care poate ajunge raţiunea: existenţa a ceva nemăsurat cu sine însăşi53. Inteligenţa umană îşi dezvoltă într-un fel stăpânirea asupra istoriei: ca urmare a unei dezvoltări tot mai accelerate, fiind o consecinţă a accesului tot mai larg la informaţie, prin retrospecţia trecutului şi planificarea viitorului, omul se confundă cu Creatorul, iar prin dezvoltarea tehnologiei, beneficiind de o bogată cunoaştere de sine, omul are influenţă directă asupra semenilor, ajungând chiar să se preocupe de controlarea creşterii demografice54. Lipsa de profunzime în gândirea omului contemporan, care se autointitulează a fi un om nou, loveşte atât creştinismul cât şi celelalte religii tradiţionale; prin practicile de cult, omul caută mai mult propria lui satisfacţie în detrimentul săvârşirii cultului care i se cuvine lui Dumnezeu. Orice moştenire culturală îl instigă la revoltă pe „noul om”, acesta neagă pe bază emoţională orice filosofie, etică sau morală făra a o verifica în prealabil prin prisma raţionalului de la care divaghează55. Rolul important pe care religia îl juca în acţiunea de celebrare a comunităţii este preluat în statele laicizate de ideologie, îndeosebi de ideologia naţionalistă; astfel, în lumea actuală a socităţii post-moderne, rămâne doar un loc insignifiant pentru funcţia decisivă a religiei în structura comunitară. Credinţa şi ritualul nu lipsesc din practica modernă, însă atunci când viaţa comunitară presupune o anumită ritualizare, aceasta are la bază promovarea de către diverse regimuri politice, a unor ideologii secularizate,adesea antireligioase, care presupun o celebrare a comunităţii însăşi, sustrasă spectrului religiei în înţelesul ei tradiţional56. După căderea comunismului s-a crezut iniţial că nicio altă ideologie nu va mai lua fiinţă, iar conflictele ideologice s-au sfârşit, dar iată că mişcările religioase ne pun în faţa unei renaşteri a ideologiilor, dar de data aceasta pe plan religios; în societatea modernă, experienţa secularizării a condus spre o laicizare a identităţii, iar ca o consecinţă a acesteia asistăm la o creştere în importanţă tot mai pregnantă a mişcărilor religioase, deşi neposedând un caracter tradiţional pe care îl revendică, anunţă parcă viitoare conflicte ideologice locale, de un impact global îngrijorător. 53 54 L. Giusani, Sensul religios, Ed. Arhiepiscopiei Romano-Catolice, Bucureşti, 2000, pp. 180-181. Cf. Vat. II, GS, nr. 5. 55 Cf. A. Buzalic; V. I. Abadi, OSBM, Creştinism sau neopăgânism? , Ed. Casa de editură UNITAS, ClujNapoca, 2002, p. 87. 56 S. Frunză, Fundamentalismul religios şi noul conflict al ideologiilor, Ed. Limes, Cluj-Napoca, 2003, p.178. 26 Departe de a asista la un final al ideologiilor, aşa cum se credea de câteva decenii, odată cu extinderea fenomenului de globalizare, noi paradigme ideologice îşi fac apariţia, iar sfâşitul ideologiilor este un mit alături de sfârşitul artei, filosofiei, sfârşitul religiei, etc57. Metamorfozarea acestor domenii provocată de modernitate evocă un sfârşit care ţine mai degrabă de scenariile mitic-eshatologice cu care omul post-modern îşi încununează experienţa culturală. Sfârşitul religiei, ipoteză mult discutată la începutul secolului XX, de fapt aduce un nou discurs creştin. Laicizarea a fost motorul modernităţii, iar pe fondul acesteia apar noi curente religioase, ca bază pentru naşterea şi perpetuarea conflictelor religioase. Globalizarea înseamnă occidentalizare, iar stereotipurile legate de bazele iudeocreştine ale construcţiei axiologice occidentale, pot stârni reacţii bazate pe resimţirea unei crize a identităţii şi reprezentării alterităţii. Astfel de reacţii fac abstracţie de faptul că modernitatea aduce o schimbare de paradigmă, care descoperă un transfer al valorilor, simbolurilor şi puterii dinspre structurile legate de religie, înspre structurile politice şi sociale, observându-se de altfel o continuă ritualizare a vieţii cotidiene şi a comportamentelor sociale şi politice. Secularismul şi modernizarea au consecinţe atât asupra individului cât şi a societăţii în general, ducând la o creştere a puterii politice şi sociale, dar şi la sentimente de alienare şi de criză identitară resimţite la nivel individual58. Globalizarea pieţelor financiare şi accelerarea mişcărilor de capital au excedat religia, iar această nouă structură cu care religia are de-a face este provocare mai intensă decât chiar spiritul obiectiv. Discursul religios în contextul experimentării modernităţii nu-şi poate atinge ţinta dacă rămâne închis în sine; problema sensului vieţii nu este fără sens59, filosofia şi religia au un câmp larg de conlucrare. Raportul omului cu sine însuşi se schimbă prin evoluţia de necontrolat a ştiinţei, tehnicii, geneticii; omul îşi arogă acum putere de drept divin, fiind capabil de a crea alţi oameni în eprubetă ajunge acum propriul său produs. Se impune astfel ca raţiunea să fie adusă la graniţele sale şi să conlucreze cu credinţa, în caz contrar poate deveni distructivă. Ajungându-se astfel la această corelaţionalitate dintre raţiune şi credinţă, cele două gigantice componente ale gândirii pot prin ascultare şi preţuire 57 58 Ibidem, p. 187. Ibidem, p. 191. 59 J. Habermas; J. Ratzinger, Dialectica secularizării; despre raţiune şi religie, trad. de D. Marga, Ed. Biblioteca Apostrof, Cluj-Napoca, 2005, p. 29. 27 reciprocă să genereze un proces universal de purificare, în care valorile şi normele să câştige o nouă forţă de iluminare, lumea dobândind astfel o nouă suscitare lăuntrică60. Postmodernismul impune fragmentarea până la disipare chiar, apariţia grupurilor sectare relativizarea categoriei de Adevăr, desacralizarea şi înlocuirea sacrului cu paranormalul, înlocuirea lui Dumnezeu-Absolutul cu antivaloarea ajungându-se chiar la substituirea cu Satan, alegându-se nihilism-ul şi moartea cu toate consecinţele care derivă din acestea pe plan spiritual, etic-comportamental şi intelectual61. Soluţia care se întrezăreşte este conştientizarea Adevărului ca principiu suprem şi prezentarea valorilor reale într-un limbaj cât mai accesibil şi acceptabil omului contemporan, universalitatea limbajului teologic este constituită de exprimarea fidelă a principalelor elemente specifice revelaţiei divine şi experienţei creştine care îşi afirmă perenitatea indiferent de diversitatea etnică, religioasă, culturală sau rituală a credincioşilor, păstrând totodată plinătatea Sfintei Tradiţii, ca garant al rămânerii în Adevăr. II.2. Agnosticismul Existenţa lui Dumnezeu este elementul iniţial şi central al religiei, fără această existenţă religia nici nu ar fi imaginabilă. Potrivit teoriei animiste, religia s-a născut ca urmare a unor procese naturale, psihologice şi sociologice, care au creat întâi ideea de spirit, sau pe cea de sacru-potrivit tezei sociologice, care au născut mai apoi ideea de divinitate. Conceptul acestor teorii despre religie însă este însă unul arbitrar; nu se poate vorbi despre religie fără ideea de Divinitate, religia ia practic naştere în momentul contactului divinităţii cu omul. Cunoaşterea lui Dumnezeu este o condiţie sine qua non pentru religie, aceasta presupune în primul rând existenţa lui, pentru că a cunoaşte ceea ce nu există este un non-sens. Punctul de plecare al oricărei religii este cunoaşterea lui Dumnezeu şi a raporturilor şi condiţiilor care trebuie să existe între Dumnezeu şi om; pentru religie Dumnezeu este o realitate pozitivă, acest fapt prin cunoaşterea divinităţii este prima cerinţă a fiecărei religii. Criticismul kantian reprezintă o adevărată provocare pentru religie: el restrânge marginile posibile ale cunoaşterii, el restrânge marginile cunoaşterii numai la lumea 60 61 Ibidem, p.115. Cf. A. Buzalic; V. I. Abadi, OSBM, Op. cit, p. 87. 28 experienţei sensibile a fenomenelor; chiar dacă din punct de vedere metodologic, raţiunea postulează o fiinţă supremă, aceasta este un simplu ideal, un principiu regulativ, nu o realitate. Astfel, Dumnezeu devine un concept golit de conţinut, un postulat, un ideal intangibil; întreg sistemul kantian se bazează pe realitatea unei lumi invizibile, de caracter „inteligibil” de care depinde lumea fenomenului62. Agnosticismul apare în cugetarea filosofică drept urmare a concepţiei kantiene asupra limitei şi posibilităţilor de cunoaştere în legătură cu existenţa divinităţii. Cel care foloseşte pentru întâi oară termenul de agnostic, este naturalistul darwinist Huxley(1825-1893) în 1869, în cadrul unor polemici asupra societăţii metafizice, ca mai apoi să fie fundamentat de filosoful englez William Hamilton. Pe la sfârşitul veacului al XIX-lea, Huxley îşi prezintă gîndirea agnostică drept o atitudine onestă, deschisă, dar prudentă în raport cu orice sistem, refractară faţă de orice dogmatism, fie el de natură spirituală sau materialistă, carepretinde să meargă mai departe de limitele cunoaşterii ştiinţifice. Conform acestuia din urmă, ceea ce numim noi cunoştinţă, nu este altceva decât stabilire de raporturi între lucrurile finite; despre absolut şi infinit nu putem avea o cunoştinţă ci doar convingeri religioase-morale, prin raţiunea practică. Lucrurile divine există, dar ele nu sunt obiect al cunoaşterii ci al revelaţiei, al credinţei63. Agnosticismul a înlocuit o bună parte din ateismul militant, dar această trecere de la ateism la agnosticism nu trebuie considerată o ameliorare a situaţiei, deoarece agnosticismul tinde să devină un fenomen de masă, confundându-se parţial cu indiferentismul. Agnosticismul se poate defini printr-o atitudine de reţinere în faţa dimensiunii transcendente, atitudine care se poate manifesta printr-un balans între refuzul religiei şi simpatizarea acesteia, datorită conţinutului ei umanist. Această oscilaţie este prezentă şi în ceea ce constituie „misiunea” agnosticismului, ducând uneori la indiferentism, alteori la o oarecare căutare a lui Dumnezeu. Sursele de alimentare ale agnosticismului sunt ştiinţele pozitive, al căror principiu este acela de a nu admite decât ceea ce pot constata direct, pe cale senzorială, palpabilă, experimentală şi deci neputinţa de a înţelege ce este dincolo de un anume fenomen64. Agnosticismul faţă de Dumnezeu este postura majorităţii oamenilor contemporani, agnosticul neagă posibilitatea cunoaşterii raţionale, de multe ori recunoscând existenţa sa transcendentă. De-a lungul istorie, s-au perindat mai multe tipuri de agnosticism: cel radical, tradiţional, precum şi fideistic. 62 63 Gh. I. Savin, Apologetica vol.I, Ed. Anastasia, Bucureşti, 2002, pp. 182-185. Ibidem, p. 186. 64 S. Ş. Zetea, Op. cit, pp. 199-200. 29 Agnosticismul metodologic de până acum este transformat într-unul metafizic, renunţării şi ignorării de a crede i se adaugă acum şi negarea; teologia şi filosofia rezultă a fi două stări primitive ale evoluţiei cugetării umane, care le-a depăşit îndreptându-se acum înspre cea de-a treia stare, aceea a ştiinţelor pozitive, care pretind a oferi omului contemporan satisfacţie şi împlinire, ca sedativ al unei existenţe ambigue datorată lipsei spiritului critic al raţiunii. Agnosticismul radical, având valenţă atee, neagă orice posibilitate de cunoaştere raţională a lui Dumnezeu, negându-se în plus şi existenţa lui Dumnezeu. Din acest agnosticism derivă alte curente: pozitivismul, care apare în Franţa iniţiat de August Comte; acesta afirmă că unica realitate este cea cognoscibilă empiric, prin negarea filosofiei ca ştiinţă, este negată posibilitatea cunoaşterii transcendentale şi trecerea dincolo de bariera empiricului65. Deşi se obişnuieşte a se face o distincţie clară între agnosticism şi ateism, deseori se pot confunda cu multă uşurinţă, existând tendinţa de-a aluneca dintr-unul în altul; în vreme ce agnosticul consideră că nu poate şti dacă Dumnezeu există, ateul crede că faptul că Dumnezeu nu există, este demonstrat odată pentru totdeauna, astfel că necunoaşterea existenţei lui Dumnezeu se poate transforma într-un stil de viaţă ,ca şi cum Dumnezeu nu ar exista. Omul contemporan se află în faţa unei pluralităţi de opinii referitoare la existenţa cât şi inexistenţa lui Dumnezeu, a spiritului uman, a realităţilor spirituale, însă creştinismul nu poate fi redus la un simplu sistem filosofic sau teologic deoarece are o bază reală în propovăduirea şi activitatea lui Hristos, în prezenţa Sa reală în istorie şi promisiunile Sale care vizează în mod special Viaţa Veşnică. Un alt curent care îşi are rădăcinile în agnosticismul radical este materialismul, avându-l drept „părinte” pe Ludwig Feuerbach; acesta potrivit conceptelor ştiinţelor naturale elaborează un principiu, conform căruia, Dumnezeu este rezultatul „închipuirii” omului, interpretează Geneza afirmând că omul l-a creat pe Dumnezeu după imaginea sa, ca mai apoi Dumnezeu să-l creeze din nou pe om după imaginea Sa, rezultând astfel o nevoie, dependenţă emoţională a omului de a avea un Creator, „construit” după voinţa sa şi aşteptările sale. Ateismul evoluează mai apoi prin Karl Marx, pentru acesta materialismul constituind fundamentul argumentării filosofice; unica realitate rezidă în materie, aceasta este capabilă de o evoluţie în istorie, semnifică principiul de viaţă al lumii, spiritul reprezentând o realitate inexistentă iar materia palpabilă unica realitate. 65 A. Buzalic, Theos, pp. 83-84. 30 Un alt curent îl constituie psihanaliza freudiană, Sigmund Freud, ca promotor al acestui curent, structurează psihicul omului în trei categorii, dezvoltă teoria inconştientului, ajungând la afirmaţia că inconştientul este dirijat de sexualitate, referindu-se aici la libido. Pentru Freud sufletul şi întreg domeniul spiritual poate fi redus la imaginea unui mecanism interior, la funcţionalitatea unui sistem de piese interconectate. În gândirea contemporană se observă răspândirea la nivel global a agnosticismului emoţional, la care fiecare individ poate adera refuzând orice dialog cu religia şi îmbrăţişându-l în mod iraţional66. O a doua categoria a agnosticismului o reprezintă agnosticismul fideistic, ca o metodă de apărare a credinţei şi a religiei, propunând prezentarea mesajului creştin într-un alt mod decât pe calea raţiunii; această metodă conduce la acceptarea necondiţionată a lui Dumnezeu, fară a fi nevoie de sprijinul argumentelor raţionale. Un prim curent aparţinător raţionalismului fideistic este modernismul, curent care neagă cunoaşterea de către raţiune, se lasă totuşi spaţiu de desfăşurare sentimentului religios şi cunoaşterii specifice credinţei. Sentimentul religios este separat de raţiune, iar descoperirea Împărăţiei lui Dumnezeu ajută doar la o luare la cunoştinţă a Tradiţiei; Biserica plinindu-şi rolul de instituţie, este văzută doar ca o modalitate de comunicare a Tradiţiei. Biserica Catolică prin Magisteriul ei a luat poziţie împotriva modernismului, prin decretele Lamentabili de la 3 iulie 1907 şi Pascendi de la 9 septembrie 1907, promulgate de către Papa Pius al X-lea, luptându-se explicit împotriva deraţionalizării credinţei şi a reducerii credinţei la elemente raţionalizabile doar67. Dintotdeauna a fost una din maximele fundamentale ale panteismului că în substanţă, orice determinare este o negaţie. Baruh Spinoza, este în mod particular inspirat de această axiomă, la fel cum erau neo-platonicii şi gnosticii; şi unii şi alţii au făcut un principiu director al speculaţiilor lor, iar aceasta presupunea confuzia perpetuă a Fiinţei absolute şi a Fiinţei nedeterminate; de aici îşi are izvorul confuzia dintre Fiinţa divină şi Fiinţa universală, care reapare într-un mod frecvent la scriitorii moderni. Din această concepţie panteistă generală provine agnosticismul primelor secole, gnosticii şi neo-platonicii abuzează de această noţiune veritabilă în care Dumnezeu este o fiinţă eminentă, că noţiunea Sa este deasupra categoriilor; scapă aşadar oricărei consecinţe a oricărei determinaţii logice. 66 67 Cf. Ibidem, pp. 84-90. Cf. Ibidem, p. 91. 31 Sf. Toma de Aquino, inspirându-se în mod particular din scrierile areopagite, a arătat că Dumnezeu fusese cunoscut prin negaţia proprietăţilor finite, aşa cum noi le cunoaştem în starea creaturală68. Spinoza iar mai apoi Hegel, par a favoriza confuzia sofistă a fiinţei perfecte şi a fiinţei universale, altfel spus, a fiinţei negative nedeterminate, datorită faptului că resping toate determinaţiile finite fiinţei în mod privat nedeterminată, deoarece este concepută în mod abstract, dezbrăcată de toate determinaţiile de care este susceptibilă69. O relevanţă deosebit de gravă pentru raportul dintre credinţă şi raţiune îl are fideismul; excluzând divinitatea din obiectul cunoaşterii raţionale, se ajunge la negarea credibilităţii naturale a Revelaţiei70. Agnosticismul aporetic-enigmatic sau umanist, consideră viaţa umană ca fiind o enigmă indescifrabilă; această formă de agnosticism implică raţionalitatea, caută să înţeleagă suferinţa şi să se solidarizeze cu problemele umane din diversele sectoare ale vieţii. Adepţii agnosticismului existenţialist se consideră perfect adaptaţi lumii în care trăiesc, deoarece bunurile pe care le oferă lumea acestora, le satisfac aspiraţiile şi standardele de viaţă, de aceea existenţa lui Dumnezeu nu se justifică pentru aceştia. Acest tip de agnosticism îi „înzestrează” pe adepţii săi cu încredere neţărmurită, captiv în visul progresului său infinit, până la desăvârşirea „omului nou” lipsit de rutina zilnică şi implicat pe deplin în umanizarea lumii. Deşi poate părea frapant, acest tip de agnosticism cuprinde şi sectoare pozitive, cum ar fi: seninătate în faţa grijilor cotidiene şi a misterului morţii, mai mult efort în a face viaţa mai uşoară şi mai raţională, responsabilitate în raport cu lumea şi încredere în posibilitatea desăvârşirei fiinţei umane71. Pentru promotorii acestui curent, aceasta este cea mai bună opţiune în ceea ce priveşte domeniul credinţei; atât cei care depăşesc etapa ateismului cât şi cei care nu sunt ferm convinşi de credinţa lor, calea pe care acest curent o promovează este una care poate face posibilă reconcilierea; ei admit posibilitatea dizolvării agnosticismului într-un scepticism radical sau în indiferentism, dar şi aceea a revigorării credinţei prin aceia care au rămas fideli propriilor convingeri. Cercetătorii disting şi un aşa-zis agnosticism popular, care nu are o formulare intelectuală pretenţioasă, care est impus printr-o mentalitate de masă. Acest tip de agnosticism 68 A. Vacant; E. Mangenot; É. Amann, Dictionnaire de théologie catholique, Ed. Librairie Letouzey et Ané, Paris, 1930, pp. 602-605. 69 Ibidem, p. 604. 70 C. Barta, Op. cit, p.24. 71 S. Ş. Zetea, Op. cit, p.202. 32 este cu siguranţă cel mai răspândit, fiind uşor asimilabil şi de oamenii simplii, fără studii superioare, şi se datorează mentalităţii tehnico-ştiinţifice, care ne determină să tresăltăm în faţa progresului şi să ne îndoim de tot ceea ce depăşeşte în speţă dimensiunea senzorială şi ne provoacă la o cercetare raţională corectă. Frontiera dintre agnosticism şi indiferentism este foarte subtilă, nu se poate aprecia răspândirea la nivel global a celor două curente, deoarece conţinutul indiferenţei nu este mereu acelaşi; unele persoane pot fi indiferente la Biserică luată drept instituţie, alţii la persoana lui Hristos, o altă grupe de oameni pot fi indiferenţi la creştinism în sine, iar alţii pot avea repulsie la tot ce cataloghează termenul „religie”. Prin admiterea doar a acelei părţi din realitate care este demonstrabilă ştiinţific, agnosticismul trunchiază perspectiva asupra lumii; la nivel uman viaţa şi experienţa umană se găsesc într-o postură mai sărăcită dacă ne limităm la doar ce putem percepe pe cale senzitivă. Chiar dacă se refuză orice referire la Dumnezeu în numele unei eliberări depline, deseori agnosticii au tendinţa de a absolutiza lumea şi de a crea aşa-zişi idoli; prin absolutizarea raţiunii, găsesc în ea lumina care îi poate călăuzi la fericirea promisă. Toate sistemele care au considerat că doar prin ajutorul raţiunii se pot rezolva toate problemele existenţiale, au fost sortite eşecului, promovarea ideii agnostice că omul este fundamentul unic al fericirii şi împlinirii sale l-a pus pe acesta în situaţia de a falimenta în faţa experienţei terifiante a morţii. Absolutizarea lucrurilor finite nu satisface în mod real setea umană de fericire şi infinit, agnosticismul contemporan, mergând pe linia raţionalismului lui Descartes lansează întrebări provocatoare referitoare la dovezile despre existenţa lui Dumnezeu, despre existenţa evidentă a acestuia72. Problema „descoperirii” lui Dumnezeu nu este într-atât de dificilă precum pare, pentru că îL putem vedea şi contempla pe Dumnezeu în creaţia Sa, iar prin credinţă putem ajunge săl purtăm în noi înşine, prin intermediul Sfintelor Sacramente, aşa cum El a purtat trup uman, pentru a împlini în el mântuirea noastră. Agnosticismul nu trebuie să fie călăuza unui creştin veritabil, în pofida atâtor curente filosofice, culturale, religioase, ci credinţa trebuie să se fundamenteze pe bazele sănătoase ale Revelaţiei divine, ale Tradiţiei şi învăţăturii Magisteriului. 72 Ibidem, pp. 203-206. 33 II.3.Sectarismul Cuvântul „sectă” provine mai degrabă din latinescul sequi cu semnificaţia de „a urma un şef, o doctrină” , decât din din secare care are sensul de „a se rupe de, a tăia” ; acest nume este atribuit de către societate şi bisericile instituţionalizate, unor grupuri care se despart de ele şi evident, sunt bănuite de erezie şi nonconformism73. Urmărind un istoric al sectelor, suntem nevoiţi să facem o retrospectivă până la timpul Bisericii Primare, când potrivit mărturiilor Sfintei Scripturi şi a Sfintei Tradiţii, Sfântul apostol Pavel lupta mult împotriva iudaizanţilor, adică a evreilor convertiţi care nu s-au putut elibera nici după adeziunea la creştinism de practicile rituale şi mentalităţile specifice iudaismului, cum ar fi tăierea împrejur, practicile rituale. După distrugerea Ierusalimului în anul 70 d.C. şi mai apoi după 135 d.C când a avut loc izgonirea definitivă a evreilor din Ierusalim de către împăratul Adrian, aceşti iudeocreştini s-au risipit peste tot, pierzând legăturile cu Biserica până în secolul al doilea când au dispărut definitiv. Se pot aminti dintre sectarii iudeo-creştini: mandeenii, alexiţii, nazoreii, ebioniţii şi milenariştii, singurii sectari care sub alte nume au supravieţuit până în zilele noastre74. Varietatea acestor mişcări de la periferia creştinismului este studiată de sociologia religiilor, luând în evidenţă secte precum: baptiştii, puritanii, quakerii, huterienii, metodiştii, adventiştii, darbyştii, mormonii, martorii lui Iehova, secte cu un trecut istoric solid, dăinuind de secole, dar şi secte mai recente: Moon, Biserica scientologică a lui Ron Hubbard, parareligii laice sau mistico-ezoterice, cum ar fi New Age, în care se contopesc astrologia, vegetarismul, yoga, reîncarnarea şi medicina naturistă. Termenul a pătruns în sociologie datorită aportului la cercetare adus de teologul şi sociologul german Ernst Troeltsch care a încercat să arate diferenţele existente în cadrul religiei creştine între două forme de organizare diametral opuse-Biserica şi secta. Contrastul prezent între biserică şi sectă este deopotrivă limitativ din puncte de vedere religios şi specific din punct de vedere istoric, în sânul bisericilor a avut loc un proces de secularizare internă, şi cu toate acestea probabilitatea ca sectele să se formeze din rândul enoriaşilor prin desprindere de Biserică din cauza diferenţelor de opinie în materie de doctrină sau practică religioasă este redusă. În general, sectele se formează din rândurile celor aflaţi în 73 74 C. Rivière, Socio-antropologia religiilor, trad. de M. Zoicaş, Ed. Polirom,Iaşi, 2000, p.163. Cf. Pr. C. Dumea, Religii, Biserici, secte privite din perspectivă catolică, Ed. Sapientia, Iaşi, 2002, p. 154. 34 afara Bisericii, sau a celor care nu au legături foarte strânse cu Biserica, de aceea membrii unei secte sunt foarte legaţi emoţional de secta lor, uneori chiar tinzând să-i depăşească pe credincioşii Bisericilor tradiţionale. Înainte de a intra în comunitate, mulţi dintre viitorii membrii a acesteia au suferit afecţiuni psihice, sau au dus o viaţă plină de incertitudni şi rătăciri. Căutând siguranţa, aceşti oameni găsesc în secte răspunsul la problemele lor, deoarece li se asigură un trai bun şi protecţie fizică şi psihică75. Socilogul Peter Berger, defineşte secta drept un grup religios, restrâns numeric, care trăieşte într-o tensiune permanentă cu întreaga societate, fiind închis influenţelor acesteia şi cerând membrilor grupului o ascultare şi fidelitate aproape oarbă. Teoretic, secta este mediul în care se cere ca obligativitate atât adeziunea personală şi supunerea dar şi voluntarietate individului, conform normei Apocalipsei (3, 15-16): „Nu eşti nici rece nici fierbinte(...)fiindcă eşti căldicel(...),am să te vărs din gura Mea.” Fervoarea cu care primii sectanţi militau pentru răspândirea doctrinei lor, şi-a pierdut din intensitate de-a lungul timpului, noţiunea de „sectă” fiind în acelaşi timp relativă şi strâns legată de un cadru socio-cultural; astfel, pe mapamond, toate sectele sunt caracterizate de un spirit exclusivist, deoarece nu admit dualitatea afilierii religioase. Totodată, sectele pretind că deţin plinătatea adevărului în totalitatea sa, adevăr de care alte religii nu au parte. Acest adevăr oferă cadrul necesar definirii tuturor aspectelor legate de credinţă, cult religios, practică socială, etică, politică, ş.a. Acest climat este propice pentru a convinge adepţii că secta respectivă deţine adevărurile privitoare universul natural, precum şi cheia de interpretare a misiunii omului, care stă la baza acestuia76. Membrii sectei ar putea fi catalogaţi ca suferind de sindromul coeziunii afective de tip schizofrenic, deoarece trăiesc într-un climat afectiv călduros, asemenea unui ghetou, au o mentalitate închistată fiind autosuficienţi, iar contactele cu cei din afara grupului se realizează prin acte de prozelitism, excluzând dialogul . Din punct de vedere al practicii religioase ca atare, sectele resping diviziunea muncii pe criterii religioase precum şi faptul că anumite persone ar fi înzestrate cu haruri speciale, desigur excepţie fac fondatorii sau liderii sectelor, care într-o paralelă cu creştinismul, deţin demnitatea şi statutul lui Hristos în secta lor. O sectă este totodată un grup de protest, în perioada Evului Mediu european, sectele îşi îndreptau protestul împotriva Bisericii, a învăţăturilor şi a preoţilor acesteia., dar privind 75 76 Ibidem, p. 166. B. Wilson, Religia din perpectivă sociologică, trad. de D. M. Străinu, Ed. Trei, Bucureşti, 2000, p. 108. 35 situaţia actuală, când autoritatea Bisericii a slăbit datorită în societăţile industrializate, pluraliste şi tolerante, Bisrica nu mai constituie un obstacol, rolul de ţintă a atacurilor sectare fiind asumat de către Stat şi societăţile seculare în general77. Aceste mişcări religioase s-au dezvoltat în special în ultimii treizeci de ani, cele mai multe având origini şi orientări necreştine şi neoccidentale. Despre destrămarea creştinismului în secte se poate vorbi doar odată cu apariţia Protestantismului, în secolul XVI, când Martin Luther, călugăr şi biblist german, afişează pe uşa bisericii din Witemberg Cele nouăzeci şi cinci de teze, conform cărora acesta evocă Sfânta Scriptură ca unică sursă a credinţei revelate, negând Sfânta Tradiţie. De altfel, se neagă existenţa Purgatoriului, cultul sfinţilor, al icoanelor. Potrivit lui Luther, morţii nu mai pot fi ajutaţi prin rugăciunea adusă pentru ei şi nici prin pomana sau fapta bună, făcută în amintirea lor. Referitor la partea sacramentală, se reţin doar două sacramente: Botezul şi Euharistia, iar despre Euharistie se afirmă că transformarea speciilor, a pâinii şi a vinului în Trupul şi Sângele lui Hristos ar fi reală doar şi numai în timpul consacrării, nemaifiind în timpul împărtăşirii. Această doctrină este preluată într-o oarecare măsură şi de Ulrich Zwingli iar mai apoi de Jean Calvin, care formează ramura protestantismului evanghelic-reformator, sau Biserica Calvină. Pentru aceştia, Botezul şi Euharistia au doar valenţe de simboluri, deci nu poate fi vorba de o prezenţă reală a lui Hristos. Aceşti reformatori promovează mai apoi doctrina predestinării, potrivit căreia, Dumnezeu în imensa Lui bunătate, sorteşte fiecărui om Raiul 78. Deşi Luther susţine subordonarea Bisericii Lutherane autorităţii civile, Calvin susţine obligativitatea statului de a-şi subordona interesele Bisericii sau Împărăţiei lui Dumnezeu. Etica proprie calvinismului este una deosebit de riguroasă, impunându-se sfinţirea duminicii, obiceiuri foarte sobre, interzicerea jocurilor de noroc, hărnicia şi economicitatea, acestea din urmă având o importanţă deosebită în ulterioara dezvoltare economico-socială a societăţilor şi culturilor care găzduiau această ramură a protestantismului, datorită îndemnurilor la economie şi austeritate care ulterior au fost transformate în fermenţi activi ai dezvoltării economiei. O altă Biserică protestantă este cea anglicană, „instituită” de către regele Henric al VIII-lea, al Angliei ca răspuns la refuzul Papei de a-l divorţa de Caterina de Aragon. Mai apoi, Henric se declară conducătorul Bisericii engleze fiind recunocut şi de către Parlament. 77 78 Ibidem, pp. 109-110. Cf. A. Buzalic; A. Buzalic, Op. cit, p.177-178. 36 În anii care urmează, survin o serie de modificări doctrinare sub influenţa luteranismului şi calvinismului, dar şi a catolicismului. În secolele următoare apare puritanismul, care printre diferitele concesii ale credinţei şi moralei care le face, se numără şi hirotonirea femeilor. În ambientul contemporan putem vorbi despre modificări care survin în teologia sectară, în accepţia teologilor contemporani intrând termenul neoprotestantism, care are priză la tot mai mulţi creştini, în urma desacralizării şi secularizării79. Tedinţa contemporană este de a trăi într-o lume în care scepticismul faţă de existenţa lui Dumnezeu să fie tot mai persistent, iar mistica creştină să se îndrepte spre finalul existenţei sale. Învăţătura asimilată în şcolile atee nu favorizează deloc schimbarea acestui climat, iar datorită faptului că omul contemporan se află în căutarea de senzaţional mai mult ca oricând, se ajunge la un sincretism religios, la un amestec de spiritualitate creştină cu religii orientale, misticismul debordant al acestora stimulând parcă o chemare spre ezoteric. Apărute ulterior mişcării disidente sub-culturale hippy, care propovăduia un stil de viaţă deviant şi hedonist, aceste secte s-au prezentat ca alternativă la mişcarea hippy, deşi arătau o anumită continuitate a culturii anterior amintite. Un rol important pe scena mondială îl joacă mijloacele mass-media, care prin căutarea continuă de senzaţional, într-un mod nu tocmai conştient poate, promovează la scară largă sectarismul; acesta se bucură de privilegiul de a fi răspândit astfel în cel mai uşor mod cu putinţă, iar un exemplu elocvent în acest sens sunt sinuciderile în masă. Un raport al Vaticanului din anul 1986, afirmă că societăţile moderne industrializate produc structuri depersonalizate care duc la situaţii de criză interioară la nivel colectiv şi individual, dezechilibrele ce reies de aici se transformă în nevoi care, se pare, pot fi satisfăcute de grupurile sectare. Chiar şi în Biserică, dogmele intangibile altădată, sunt puse acum la indolială chiar de cei care ar trebui să le apere; totul devine relativizat, criticat, dă un sentiment de insecuritate80. Liderii sectelor, persoane carismatice în general, reuşesc să adune tot mai mulţi adepţi prin faptul că oferă sufletelor decepţionate, în suferinţă şi căutare de adevăr, răspunsuri potrivite stării lor euforice. Raţionalismul excesiv care caracterizează societăţile moderne, pare să a se afla în incapacitatea de a oferi răspunsuri la întrebările existenţiale, fundamentale, metafizice ale omului, iar aceste răspunsuri se pot găsi cu uşurinţă în cadrul sectelor, care 79 80 Cf. Ibidem. p. 180. Cf. Pr. C. Dumea, Op. cit., p. 170. 37 chiar dacă oferă soluţii şi răspunsuri iraţionale, trec cu uşurinţă neobservate, ba chiar aclamate pentru „pseudo-binele” care reuşesc să-l facă. Pentru orice sectă, istoria în sine conţine întrebări dificile, pentru că la crearea noii secte, existau deja Biserici tradiţionale, iar intervalul scurs ce ţine de la Biserica timpurilor apostolice până la geneza noii secte ridică semne de întrebare asupra autenticităţii sectei81. Cauza cea mai profundă care explică în zilele noastre succesul sectelor, nu este de natură economică, socială sau politică ci de natură religioasă. Ateismul materialist care şi-a găsit loc în cultura modernă, a înăbuşit sentimentul religios al omului, mutilând grav fiinţa umană. Ateismul a distrus năzuinţa sufletului spre valorile spirituale, spre Dumnezeu, şi a distrus odată cu ea şi aspiraţia nemuriri. Omul a rămas astfel privat de posibilitatea obţinerii unor răspunsuri cu privire la sensul vieţii sale, răspunsuri pe care le putea obţine doar cu ajutorul credinţei şi raţiunii. Dimensiunea religioasă face parte din structura ontologică, fundamentală a omului82 , iar sectele moderne sunt moştenitoarele directe ale „morţii lui Dumnezeu” , ale desacralizării, ale secularizării. Umanismul ateu a instaurat durerea, teroarea, angoasa. E suficient să amintim cele două războaie mondiale, iminenţa unui conflict nuclear şi foametea extremă din Africa, toate acestea ne sugerează ideea sfârşitului lumii în urma unui cataclism de proporţii cosmice. Aceasta este angoasa exploatată de sectele eshatologice, care anunţă începutul unei noi ere şi unica posibilitate de mântuire ca adepţi ai sectei.. Partizanii acestor secte, se caracterizează printr-un caracter elitist, fiecare crezând că face parte dintr-o elită a aleşilor divini. Un stil de viaţă cu multe interdicţii, probe iniţiatice şi o atentă supraveghere garantează puritatea şi calitatea grupului. Sectele pot fi clasificate în următoarele categorii principale: secte de inspiraţie iudeocreştină, secte de inspiraţie orientală şi secte de tip gnostic, la care am putea adăuga sectele satanice. Trunchiul iudeo-creştin se poate clasifica şi el în trei sub-categorii: grupări milenariste, grupări de trezire şi grupări tămăduitoare. Grupările milenariste, după cum reiese însuşi din numele grupării, interpretează Biblia în mod ad literam. Acestea vorbesc despre iminente cataclisme care trebuie să apară în prag de final de mileniu. Aici putem enumera pe iehovişti, adepţii New Age, adventiştii de ziua a şaptea, gruparea numită „Prietenii omului”, Biserica universală a Domnului, Crucea glorioasă de la Dozulé, şi în final, Biserica lui Isus Histos a sfinţilor ultimelor zile, sau mormonii. 81 82 Cf. J. F. Mayer, Sectele, trad. de R. Pitea, Ed. Enciclopedică, Bucureşti, 1998, pp. 29-30. Pr. C. Dumea, Op.cit.p.171. 38 Grupările de trezire semnifică „glasul” care strigă reîntoarcerea la puritatea Evangheliei şi reprezintă ramura cea mai înfloritoare a protestantismului din care s-au născut. Ca grupării se pot enumera anabaptiştii, penticostalii, quakerii, metodiştii, „Armata salvării” , „Copiii lui Dumnezeu”83 . O altă grupare este cea a sectelor tămăduitoare. Cu toate progresele înregistrate de ştiinţă, nu s-a găsit leac totuşi pentru fiecare boală, astfel că tot ce rămâne de aşteptat este intervenţia directă a lui Dumnezeu. Se găsesc uneori persoane care au sau cred că au anumite puteri vindecătoare, astfel îşi stabilesc rapid o clientelă. Dacă se întâmplă să credă că este reprezentantul lui Dumnezeu pe pământ, lucrurile se complică deja şi acestea sunt premisele apariţiei unei noi secte. Apoi urmează sectele de inspiraţie orientală care nu se mai referă la Biblie ci la legile Orientului, iar dacă fac referire scurtă la Biblie, o fac pentru a o interpreta în cheie orientală. Câteva secte de inspiraţie orientală: Hare Krishna, secta Moon sau Biserica Unificării, Bahai, Meditaţia transcendentală. Penultima categorie se referă la sectele de tip gnostic; acestea se alimentează la izvoarele celor două categorii precedente: Biblia şi spiritualitatea orientală, pe care le remodelează şi le completează cu elemente din tradiţia ezoterică, ocultă, gnostică a Orientului: Rosicrucianismul, Biserica Scientologică, Teosofia, Antroposofia, Religiile extratereştrilor-OZN. Ultima categorie a sectelor, o constituie sectele satanice care au adepţi răspândiţi ptretutindeni pe mapamond, în toate culturile şi care prin stilul de viaţă aduc premărire şi jertfe Celui prin care a intrat păcatul în lume84. Invazia sectelor în timpurile noastre are loc pe baza unor rupturi culturale, cultura, curentele filosofice începând cu umanismul, filosofiile anti-creştine şi apostazia alături de pierderea valorilor spirituale, au creat un vid imens în interiorul omului, vid pe care sectele vin să-l umple. Fenomenul apariţiei acestor secte este o invitaţie pentru ierarhii Bisericii de a se gândi că într-o oarecare măsură sunt vinovaţi de apariţia lor şi totodată să reconsidere misiunea de a sfinţii, a învăţa şi a conduce Turma lui Hristos. Totodată, fiecare creştin este chemat la a „reevangheliza” Europa prin vestirea în spirit veridic a lui Hristos şi a Evangheliei, potrivit îndemnului lansat de către Sanctitatea Sa de venerată amintire, Papa Ioan Paul al II-lea. 83 84 Ibidem, pp. 178-208. Cf. Ibidem, pp. 218-228. 39 Capitolul III.: Poziţia filosofică După ce pe parcursul celor două capitole anterioare am prezentat un parcurs în mentalul uman, moduri de a gândi, sisteme filosofice de bază de la care s-a pornit şi construcţii filosofice la care s-a ajuns în urma evoluţiei acestora, crize şi frământări personale şi colective ale omenirii, o să ne oprim pentru a găsi soluţii la această întreagă angoasă, la filosofi contemporani din spaţiul carpato-danubiano-pontic şi nu numai, personalităţi de o cultură remarcabilă. 40 III. 1. Horia-Roman Patapievici Horia-Roman Patapievici, fizician, cercetător ştiinţific, cercetător privat în istoria ideilor şi o somitate culturală evidentă, aminteşte căutarea şi găsirea ca fiind cele două valenţe ale existenţei umane; este interesant cum deşi peste tot auzim de termenul evoluţie privit ca un necesar absolut şi imperios al cotidianului, descoperim filosofii clasici numai prin intermediul celor moderni şi nu invers, iar în ceea ce priveşte evoluţia, se afirmă „veşnica reîntoarcere” de care vorbea Mircea Eliade, un alt autor prolific. Locul ideilor este în căutarea care le suscită şi ele trăiesc acolo unde reuşim să le descoperim85. Chiar dacă isoria evocă diferite mode culturale, filosofice şi religioase, observăm că nu doar oamenii au nevoie de inteligenţă, ci şi aceste culturi de care vorbim, şi acestea au nevoie de a da dovadă de inteligenţă. Istoria aduce mărturie asupra suferinţelor care însoţesc fiecare cultură tradiţională, acestea încep prost şi sfârşesc bine, iar tradiţia păstrează concludente doar istoriile edificatoare,cele care prin suferinţă şi dezastru au rol pedagogic. Rolul istoriei este acela de a ne face să conştientizăm că suferinţa poate fi depăşită şi trebuie să căutăm reconcilirea cu semenii, iar dacă unii filosofi ai religiilor întrevăd în acea „ieşire din teroarea istoriei” soluţia salvifică pentru omul actual, şi chiar şi aceasta dă greş, această „eliberare” poate avea loc cu ajutorul lui Dumnezeu şi perseverenţa în angajamentul personal86. În istoriile moderne, sensul suferinţei individuale s-a pierdut, odată cu odată cu evenimentul „declarării morţii lui Dumnezeu”, în sec. al XIX-lea omenirea a încetat să întrevadă sensul eshatologic al suferinţei, sentimentul că suferinţa poate fi recuperată printrun bine mai înalt, s-a disipat aproape în întregime. Iar lumea nu a fost scutită de suferinţă, atât la nivel individual cât şi la nivel colectiv, e de ajuns să amintim cele două războaie mondiale, descoperirea bombei nucleare şi atacul asupra Hiroshimei şi asupra oraşului Nagasaky, care au produs pe lângă pierderea de vieţi omeneşti şi suferinţa fizică, multă suferinţă la nivel psihic, spiritual, umanitatea rămânând ulterior marcată de produsul ştiinţei sale. Criza identitară cu care lumea se confruntă pare să nu mai ia sfârşit, şi deşi pare că lumea modernă a abandonat conceptul de identitate, nu este aşa; de fapt s-a trecut la principiul schimbării. Identităţile tari nu au murit, au acceptat pluralismul de expresie, efemeritatea de durată, diversitatea culturală de conţinut şi voluntarismul. Datorită fenomenului de modernizare în ritm accelerat, nici iniţiatorii modernizării şi nici societăţile evoluate nu pot 85 86 H.-R. Patapievici, Zbor în bătaia săgeţii, ed. a III-a, Ed. Humanitas, Bucureşti, 2002, p.17. Cf. H.-R. Patapievici, Discernământul modernizării; 7 conferinţe despre situaţia de fapt, Ed. Humanitas, Bucureşti, 2004, p. 11. 41 ţine pasul cu aceasta, iar acest fenomen produce sciziune în interiorul societăţii, împărţirea pe grupuri şi deconstructivismul de care vorbeau analiştii postmodernismului. Modernizarea conform lui Patapievici, se poate face în două moduri: prin „altoire” sau prin „aruncare la coş”87 , stabilind astfel o ierarhie în societate, câştigători fiind cei care fac parte din prima categorie, reprezentând centrul, iar ceilalţi periferia procesului cognitivintelectiv. Deşi privind sectorul politic şi sociologic, modernizarea tinde să fie stabilă, referindu-ne la partea psihologică, tinde să fie un eşec. Prezentul pe care îl trăim este de fapt trecutul imediat, având ca modalitate de expresie imperfectul. De fapt, nu suntem contemporani cu prezentul nostru, pentru că nu îl trăim, ci îl trăieşte o existenţă impersonală a noastră; fericirea este legată de frumuseţea aparenţei, din fericire nu rezultă eternitatea ca o conseciţă directă a acesteia, ci eternitatea o face posibilă. Lumea noastră este marcată de pasiunea conservării, sensul timpului este o inversare şi un apolog suspendat: şi precum azi nu se cunoaşte numele lui Dumnezeu căruia multe suflete i se închină, nici mâine nu se va cunoaşte de către cei care cu blândă indolenţă resping acest nume, care este mai presus decât orice alt nume88. Cât timp Dumnezeu este privit ca un rest explicativ, progresele cunoaşterii naturale vor sfârşi prin a descoperi că „ipoteza Dumnezeu” este în final inutilă. Ultima etapă a eliminării lui Dumnezeu este aceea în care Dumnezeu devine o valoare. În ideea de valoare autonomă sau imanentă este cuprinsă dispariţia oricărei valori, deoarece valorea se aplică lucrului tocmai în virtutea lipsei sale de autonomie. Când valorile devin autonome, nu mai au mult de trăit, deoarece temeiul existenţei lor este existenţa unui raport de aservire între lumea lucrurilor şi acea lume care le conferea valoare89. Ceea ce se poate observa este faptul că modernitatea joacă pe două planuri temporale: o temporalitate lansată spre viitor, care are ca obiectiv principal cumularea, creşterea şi în al doilea rând o temporalitate recesivă, mereu îndreptată spre trecut. Toată problema existenţei lui Dumnezeu este de fapt problema raportului lui Dumnezeu cu lumea; întrebări care vizează o „localizare” a lui Dumnezeu în spaţiu şi timp definit, precum şi dacă lumea poate exista doar prin sine, fără participarea lui Dumnezeu duc la concluzii de genul „Dumnezeu nu este nicăieri” iar „lumea fizică este un spaţiu izolat şi închis. 87 88 Ibidem, p. 90. Idem., Zbor..., p. 188. 89 H.-R. Patapievici, Omul recent, ed. a III-a, Ed. Humanitas, Bucureşti, 2004, p. 70. 42 Problematica nullibistă90, ridicată iniţial de Henry More împotriva lui Descartes şi continuată mai apoi de Issac Newton împotriva aceluiaşi Descartes, îşi propune soluţionarea „locului” lui Dumnezeu în lume. Dacă lui Dumnezeu i se poate găsi un loc în lume, fără ca datorită implicaţiilor sale să atenteze la atributele tari ale fiinţei, atunci Credinţa şi însăşi Dumnezeu sunt salvate; în caz contrar, Dumnezeu trece în inexistenţă91. O a doua problemă ar fi ipoteza inutilităţii lui Dumnezeu:, şi aceasta priveşte întrebarea dacă lumea poate exista ca lucru de sine stătător, iar în această problemă trebuie să parcurgem o întoarcere la filosofia naturală a Evului Mediu, care afirmă că Dumnezeu a pus în materie capacitatea de a a produce lucruri. Dacă materia poate produce, ajunge la o demnitate apropiată lui Dumnezeu, aceea de principiu creator; se ajunge astfel la ipoteza că lumea nu poate susţine şi o natură autonomă şi pe Dumnezeu în acelaşi timp. Dacă lumea poate fi cunoscută ca entitate de sine stătătoare, însemnă că lumea poate fi cunoscută şi fără ajutorul lui Dumnezeu, ceea ce admite faptul că lumea nu fost creată de Dumnezeu, iar dacă nu a fost creată de Dumnezeu, Dumnezeu nu există. Iată o serie de raţionamente care încearcă să demonstreze inexistenţa sau inutilitatea lui Dumnezeu. În situaţia în care am face o evaluare a raţiunii, se poate lesne observa o transgresare a acesteia înspre actualitatea modernistă; în Evul Mediu, raţiunea era locul comun al lui Dumnezeu, dar începând cu sec. al XVII-lea, Dumnezeu nu mai este decât un loc comun al raţiunii aflate în regres. Lipsa de raţionalitate care caracterizează contemporaneitatea a atins toate domeniile de cultură: religie, ştiinţă, istorie, dialectică, impunându-se într-un mod grav şi grosolan „adevărul omului contemporan” în detrimentul celui real92. Aceste tendinţe apar datorită setei exacerbate de putere, astfel se subordonează raţiunii toate celelalte facultăţi umane. Teologii seculari ai sec. al XVII-lea considerau că nu putem cunoaşte în mod total planurile lui Dumnezeu, doar raţiunea care cunoaşte natura poate participa printr-o extensie metafizică la raţiunea lui Dumnezeu, cel care a creat lumea. Descartes afirma că doar ceea ce este construit poate fi cunoscut, raţiunea nu poate interpela creaţia divină, disecându-i misterele. În schimb, societatea în care trăim este cognoscibilă, deoarece se dezvoltă chiar sub stricta noastră observaţie. Pactul fondator al primei modernităţi nu a fost moartea lui Dumnezeu, ci suspendarea ideii de Dumnezeu, trecându-l într-o zonă vidă, o zonă tabu, şi deşi trăim într-o lume în care fiecare mesaj pe care îl primim din partea acesteia în accelerată mişcare ne promite definitivul adevăr, nu putem ajunge la el din cauza condiţiei limitate în care ne aflăm. 90 91 nullibi esse=a nu fi nicăieri Cf. Ibidem, p.78. 92 Idem.,Discernământul..., p. 123. 43 Postmodernitatea, sau perioadă actuală a civilizaţiei, conform sociologilor, refuză să accepte în constituţia ei universală omul religios, dat fiind faptul că este contrariul modului substanţial, transcendental, de a vedea tradiţia şi religia, astfel a trecut la producerea la scară largă a „omului nou” , o pericopă a modernismului din care este inspirat93. Afirmaţia „morţii lui Dumnezeu” , ridică noi semne de întrebare, chiar dacă această afirmaţie a lui Nietzsche nu e recentă: în ce mod poate fi o religie o adevărată formă de călăuzire pentru oameni, dacă din pricipiu afirmăm moartea divinităţii acelei religii; ce relevanţă mai are acea divinitate pentru lumea pe care se afirmă că a creat-o?! Astfel, nu mai putem afirma despre lume că este esenţialmente creaţia lui Dumnezeu, ci putem afirma că a fost creaţia Lui, dar care în timp a devenit creaţia unui Dumnezeu mort, amorf, din care a rămas doar amintirea Logos-ului generator de viaţă. Modernitatea s-a instalat printr-un deicid care a implicat o atentă şi partizană rescriere a istoriei94. Propaganda protestantă evocă o discontinuitate absolută a Renaşterii, iar această teză confirmă un aspect ideologico-teologic protestant: protestantismul are rădăcini asemănătoare Renaşterii, izvorând din incapacitatea catolicismului de a susţine principale adevăruri de credinţă şi garanţii ale acesteia, iar mai apoi ineficacitatea predicării şi nonconformismul clerical. Chemată împotriva Bisericii Catolice pentru a salva în mod paradoxal religia, acţiunea protestantă nu a reuşit să eradice decât spiritul supranatural al doctrinei şi cu această atitudine să producă o explozie materialistă la nivel general. Pe scena culturală a lumii apar diferite personaje care pretind că modernismul în ceea ce priveşte partea materialistă a sa, se îndreaptă spre un nou stadiu al evoluţiei, iar globalizarea este un rezultat al acestei morfoze. Globalizarea însă înăspreşte condiţiile în care credinţa se poate sedimenta în om; după ce toate aceste curente şi schimbări de mentalitate au secat spiritual omul, acesta se găseşte acum în ipostaza unei întoarceri aproape imposibile la originile sale religioase, culturale, morale. Oamenii nu caută virtutea, ci împinşi de pofte şi de vanitate, caută împlinirea poftelor senzuale. Întreaga societate interacţionează printr-un liber schimb de servicii, care urmăresc satisfacerea unor pofte ascunse95. Revine întrebarea: care este scopul vieţii noastre? Câştigul financiar, poate reprezenta un scop în sine? În mod normal nu ar trebui, dar conform „religiei” lavorative, omul este constrâns mental de verbul avoir, care constituie o angoasă zilnică, iar căutarea lui Dumnezeu în urma actelor credinţei şi a unui discurs raţional sănătos, nu mai consituie o preocupare. 93 94 Cf. Ibidem, pp. 135-137. Idem.,Omul..., p. 99. 95 Cf. Ibidem, p. 383. 44 Din punct de vedere teologic, problema modernităţii este aceea a liberului arbitru exercitat în căderea actuală. Deşi nu e mai „căzut” sau degradat faţă de perioada Evului Mediu, omul îşi explorează acum limitele cu mai multă libertate, făcând din aceasta principalul stindard al tuturor acţiunilor sale. Moral, nu se poate corecta libertatea prin limitări, prin îngrădiri periculoase care ar transforma omul într-o maşinăria pregătită mereu să îndeplinească comenzile ce i se dau. Există voci care afirmă că Dumnezeu s-a retras din lume, lasând-o pe aceasta să se degradeze până la stadiul ei ultim; teorie care nu se confirmă, deoarece retragerea lui Dumnezeu ar constitui şi retragerea lumii în neant, deoarece prezenţa lui Dumnezeu doar ţine lumea în fiinţă96. Creştinismul este o religie a sufletului şi stă sau cade alături de o metafizică prezentă în interior, iar aceasta refuză cunoaşterea interiorităţii printr-o analogie a obictelor lumii fizice. Sensul teologic al modernităţii este dezbrăcarea completă a lumii, de aparenţa că lumea ne poate ajuta cu ceva când vorbim despre cele divine 97. Iar dacă vorbim despre modernitate pusă în dialog cu post-modernitatea, prin simulacrul care ne este propus de post-modernitate, observăm că este mai gravă decât modernitatea, deoarece afirmă despre transcendental că este fals, ilegal şi iluzoriu. Sensul lumii este făcut sensibil de nepotrivirile prezente în lume, care au fost aşezate acolo de Dumnezeu, unde există în lume un gol, există şi un sens; negând necesitatea de a gândi în funcţie de prezenţa lui Dumnezeu, de a recunoaşte imensa nevoie de El. În faţa afirmaţiei morţii lui Dumnezeu, negând premisa, reiese „Dumnezeu este Dumnezeul cel viu”. Spiritul contemporan modernist caută doar ce este nou, chiar dacă acel „nou” nu este calitativ, ci doar conform modelor şi tendinţelor actuale. Rezidă de aici faptul că acceptând propunerile lumii fără a diseca în spirit critic oferta, a fi devotaţi unui tip de viaţă hedonist fără ancorarea în Spiritul lui Dumnezeu şi o viaţă creştină trăită conform preceptelor Sale, suntem sortiţi falimentului existenţial şi suferinţei veşnice. III. 2. Andrei Marga 96 97 Cf. Ibidem, p.432-433. Ibidem, p. 439. 45 Andrei Marga, profesor de filosofie contemporană şi logică generală la Universitatea „Babeş-Bolyai” din Cluj-Napoca, personalitate de talie mondială în ceea ce priveşte latura formării academice şi filosofia, realizează un studiu amplu asupra condiţiei care caracterizează în gândirea contemporană filosofia şi religia, iar mai apoi etica globalizării şi perspectivele religioase în abisul cotidian. Deşi religia a fost cea care a fost atinsă prima de mişcarea globalizatoare, a rămas sprijinul oamenilor în schimbările profunde ale vieţii acestora şi principala sursă de la care se aşteaptă răspunsuri referitoare la condiţia spirituală şi morală necesară în vederea obţinerii Vieţii Veşnice. Vorbind despre globalizare este necesar să facem o scurtă precizare asupra a ceea ce înseamnă aceasta. Globalizarea reprezintă un fenomen care cuprinde întreg mapamondul şi desemnează recunoaşterea interdependenţei unui grup de state naţionale, particularizat de caracteristici geografice şi de dezvoltare, având drept consecinţă crearea unor viziuni, a unor opţiuni, a unor strategii comune98. Globalizarea a devenit premisa securităţii statelor în ceea ce priveşte iminenţa unui război nuclear, prin acordurile internaţionale între diferitele state ale lumii, a marcat domeniul comunicaţiilor printr-o dezvoltare explozivă a acestuia şi accesul rapid la informaţie. Totodată, acest fenomen şi-a pus amprenta asupra domeniilor de cunoaştere, securitate şi politic, unde a suscitat înspre conlucrare. Conform unor analize psihologice asupra impactului globalizării, realizate în ultimii ani, s-a constatat faptul că globalizarea produce transformări ale identităţii, la nivelul relaţiei cu mediul înconjurător; s-a ajuns la anumite „mutaţii” ale viziunii asupra eului prin pierderea unor repere personale în imensitatea varietăţii culturilor: identitatea nu se mai bazează pe roluri sociale prescrise, ci în mai mare măsură contează alegerile individuale, deciziile personale referitoare la căile de urmat şi valorile care urmează a fi îmbrăţişate99. Noile provocări ca distrugerea tradiţiilor, eliminarea „sensului” , conduc înspre o incapacitate a oamenilor în a-şi stabili o scară de valori, un sens pentru propria viaţă, a stabiliri unor priorităţi şi a alegerii modelelor de urmat. Hans Küng enunţă necesitatea unui ethos global, pentru un bun dialog între religii, între naţiuni, între culturi, ca reprezentare minimă a culturii, a valorilor, a criteriilor şi atitudinii fundamentale de care este nevoie pentru supravieţuirea fiinţei umane100. 98 99 A. Marga, Religia în era globalizării, Ed. Editura Fundaţiei pentru Studii Europene, Cluj-Napoca, 2003, p. 16. Cf. Ibidem, pp. 25-27. 100 Cf. Ibidem, pp. 30-31. 46 Acest ethos care se anunţă a fi imperios necesar culturii mondiale actuale, îşi poate avea rădăcinile în credinţă; omul simte înclinaţia înspre a-L căuta pe Creatorul său, dar datorită pervertirii sensului sintagmei „a căuta” şi a pierderii din vedere a virtuţilor morale şi fundamentale, acesta suferă o rătăcire în căutarea non-valorilor care înlocuiesc azi în bună parte valorile, iar mai apoi în alergarea disperarea după „cele lumeşti”, iar zbuciumul său interior îşi face pierdut glasul în cuantumul de probleme zilnice. Cultura europeană s-a organizat în jurul unui ideal anumit, acela al „omului socratic”, arhetipul teoretic, pe baza interpretării religiei ca parte a culturii, ce constă din adaosul „iluziilor” pe care oamenii şi le-au făcut pentru a reuşi să ţină piept dificultăţilor existenţei, preceptele unei asceze religioase par a fi „împotriva firii”. Conform unui studiu realizat în Germania la începutul anilor şaptezeci de către o serie de cercetătări şi sociologi asupra stării în care se află Biserica în ansamblul ei ca instituţie, rezultatele au relevat o înstrăinare în creştere a membrilor în raport cu Biserica lor, Biserica fiind nevoită astfel să-şi regândească poziţia şi să-şi adapteze „predicarea” la nevoile actuale ale lumii. Totuşi, după o îndelungă cercetare la nivelul întregului continent, a reieşit faptul că sub aspect socio-religios, Europa nu este un continent unitar; deşi creştinismul este o notă caracterizantă a Europei, se află într-o continuă metanoia, adeziunea tinerilor la creştinism nu se mai realizează din dorinţa de apropiere de Dumnezeu, ci pentru a afla sensul simbolurilor culturale şi a istoriei101. Multă vreme religia a promis indivizilor mântuirea, iar aceştia au găsit în religie un sens, însă treptat, oamenii nu mai caută sensul în religie ci în economie sau orice altceva. Astfel, necesitatea religiei nu mai poate fi arătată pe baze antropologice, ci doar pe baze sociologice. Jürgen Habermas, cel mai prolific filosof al epocii contemporane afirmă că locul Bisericii se schimbă, legătura cu autoritatea divină pe care o reprezintă religia, devine o problemă privată, iar rolul jucat de Biserică şi de religie pe scena Europei este unul foarte important, chiar dacă şi-a pierdut din autoritatea pe care acum o dispută cu alte instituţii102. Credinţa dispune de cele mai multe resurse în a-l face pe om capabil să înfrunte mereu tulburătoarea conştiinţă a limitelor. Religia este capabilă să mijlocească o dimensiune a adâncimii specifică, un orizont cuprinzător de semnificare cu privire la suferinţă, nedreptate, vinovăţie şi un sens ultim al vieţii cu privire la moarte: de unde-le şi încotro-ul fiinţării noastre. Religia este capabilă să garanteze valorile supreme, normele necondiţionate, cele mai 101 102 Ibidem, p.70. Cf. Ibidem, pp. 81-82. 47 adânci motivaţii şi cele mai înalte şi profunde idealuri, care răspund în mod ferm tuturor neliniştilor omului. Religia are capacitatea de a crea prin simboluri, experienţe şi ritualuri alături de scopuri comune,un edificiu al încrederii, al siguranţei, al intimităţii şi speranţei: o comunitate spirituală şi o patrie103. Toate religiile autentice manifestă un factor comun: în pofida diferenţelor de dogmă şi a sistemelor de simboluri, contribuie la un ethos prin întemeierea demnităţii şi libertăţii şi drepturilor umane, promovarea de „porunci” situate între etică şi tactică, asigurarea unui sens al vieţii în raport cu întregul şi cu ceea ce este mai profund şi ultim. Religia este înzestrată cu puterea de a vorbi atât minţilor oamenilor cât şi inimilor acestora, iar Spiritul înundând lăuntrul lor, pune în mişcare întreaga fiinţă104. Hans Küng, potrivit lui Marga, în concepţia sa vorbeşte despre o necesară schimbare a mentalităţii religiei, despre imposibilitatea continuării drumului de evanghelizare în forma de până acum, este necesară acea metanoia de care vorbeşte şi sfântul apostol Pavel în Rom 12, 2: „...şi nu vă potriviţi acestui veac, ci schimbaţi-vă prin înnoirea minţii, ca să deosebiţi care este voia lui Dumnezeu: ce este bun, plăcut şi desăvârşit.” Küng atrage atenţia că „Dumnezeu nu a murit” şi că misiunea Bisericii nu s-a încheiat, aceasta trebuie să dea omului modern răspunsuri forţate ci convins cu temeiuri, astfel încât să adopte o poziţie de credinţă justă. Creştinismul în calitate de religie, mesaj al salvării şi şi cale a salvării în esenţa sa înseamnă nu o oarecare idee veşnică, nu o dogmă oarecare, semnificaţia care determină totul, a unei întrupări umane concrete, cae a lui Isus Hristos, cel care se află la originea creştinismului, arhé-ul105. Astfel, Hans Küng enunţă ca esenţa a creştinismului persoana lui Isus Hristos, deschizând o perspectivă profundă pentru întemeierea ethos-ului erei globalizării şi a ecumenismului. Societatea modernă este atinsă de o tensiune specifică, datorată pe de o parte, împrejurării că ea nu permite formarea decât a „identităţilor parţiale”, iar pe de altă parte împrejurării că resimte nevoia de a forma identităţi pe baza unui sistem simbolic integrator106. Conform vremurilor, un astfel de sistem nu mai e posibil în societatea actuală decât ca sistem formal, subordonat funcţionalităţii societăţii. 103 104 Ibidem, p. 124. Cf. Ibidem, p. 124. 105 Ibidem, p.133. 106 Ibidem, p. 238. 48 În societatea actuală, are loc o refulare socială a morţii, ca rezultat al segmentării acesteia în domenii de funcţii separate şi relativ independente de oameni, a căror legătură este mijlocită prin prestaţii şi prin funcţie, iar cu aceastea prin comunicarea specific funcţională. În aceste condiţii, problema morţii se lasă cuprinsă doar de un sens individual, iar comunicabilitatea ei existenţial semnificativă poate fi relizată numai în condiţiile comunicării interpersonale. Raţiunea a luat în Europa, locul intelectului, a conştiinţei morale, a sentimentului interior, dar, raţiunea L-a căutat pe Dumnezeu şi a pus în valoare tradiţia creştină. „Dumnezeu” a fost tema multor polemici de-a lungul istoriei, începând cu filosofia platoniciană şi ajungând la cea actuală, conceptul de divinitate a fost definit într-un carambol de variante, fluctuante, care îşi aveau fiecare propria evoluţie. Dacă îl putem concepe şi simţi pe Dumnezeu începând de la natura creată ca factor prim de observaţie, ajungând la teoretizarea Lui, la argumentarea ontologică, la diferite construcţii logice care în zadar parcă, încearcă să pătrundă misterul divin, adâncindu-l şi mai mult. În timp, s-a incercat a se face o diferenţiere între „Dumnezeul filosofilor” şi cel „al Revelaţiei” , evidenţiind conflictul dintre cei care susţineau cunoasterea pe bază raţională, discursivă, şi cei care prin liberă adeziune deveneau „apostoli” ai Celui revelat. Reducerea ponderii reflecţiilor asupra lui Dumnezeu în filosofie şi ieşirea problemei referitoare la existenţa lui Dumnezeu din mijlocul cercetării ştiinţifice actuale, lasă să se întrevadă un mare aport al relativismului actual.107 Oamenii apelează azi la Dumnezeu din nevoi individuale de a afla un sprijin şi din nevoi sociale de a găsi un factor unificator; simpla credinţă este mereu prelungită cu căutarea de dovezi ale existenţei lui Dumnezeu în vieţile oamenilor. Pentru creştini, la problema existenţei lui Dumnezeu, există doar un răspuns practic: o credinţă de nezdruncinat, raţională, în detrimentul oricăror acuzaţii la adresa Lui, aflarea şi stabilirea fundamentării existenţei în Cuvîntul Său, cuvînt dătător de viaţă, cuvânt care iluminează în întunecimea abisală a lumii. III .3. Joseph Ratzinger 107 Cf. Ibidem, pp. 258-259. 49 Dacă până acum am făcut o incursiune în gândirea a doua mari personalităţi româneşti, şi am observat punctul de vedere al acestora mai mult din prisma raţiunii, o cercetare intrinsecă asupra fenomenologiei credinţei în gândirea contemporană, în cele ce urmează vom aprofunda viziunea unuia dintre cei mai importanţi filosofi contemporani, Joseph Ratzinger, actualul Papă Benedict al XVI-lea. Personalitate de anvergură şi teolog de cea mai înaltă clasă, Joseph Ratzinger a fost atât elogiat pentru contribuţiile sale ca profesor de teologie, iar mai apoi pentru lucrările scrise în perioada cât a fost cardinal, dar şi contestat pentru larga deschiderea faţă de modernizarea discursului teologic şi a metodelor de expunere a mesajului evanghelic108. În perioada cât a întreprins misiunea pedagogică de profesor, Ratzinger a pus în discuţie tema descentralizării şi a adus o critică la adresa „papalităţii” din această optică. În altă ordine de idei, tezele sale cu referire la tematici eclezilogice şi cristologice, reprezintă lucrări remarcabile, care evocă o tenacitate şi un spirit intelectual de o fineţe înnăscută109. Referitor la problemele eclezilogice, Ratzinger afirmă necesitatea întoarcerii la textele patristice, regândirea credinţei sub influenţa teologiei din trecut, textele Sfinţilor Părinţi fiind cele care aduc lumină în dezbaterea problemelor teologice actuale. Ratzinger pune în valoare opera Sfântului Augustin de Hippona, conform căreia Biserica este mystici corporis Christicorpul mistic al lui Hristos, deşi pentru multe secole a fost văzută doar din perspectivă juridică şi instituţională. Augustin trece de la viziunea metafizică a Bisericii la asumarea istorică a acesteia, caracterizând Biserica drept realitatea ultimă a vieţii umane pe pământ110. Pentru actualul Sfânt Părinte, credinţa nu este o prelungire a conştiinţei, ci după esenţa ei, este o altă formă a atitudinii spirituale care ţine de domeniul deciziilor fundamentale. În secolul al XIX-lea s-a dezvoltat concepţia conform căreia religia ar aparţine domeniului subiectiv şi privat, iar acesta ar trebui să constituie locul ei în isorie. Mai târziu, în zilele noastre, după toate ideologiile care au trecut lăsând în sufletele oamenilor răni deschise, are loc o schimbare de optică, Hristos este văzut ca fiind un om care l-a experimentat pe Dumnezeu, iar nu omul care este Dumnezeu; cu această concepţie Hristos este încadrat în mod forţat într-o tipologie generală a celor „iluminaţi”, printre care se numără şi Buddha. Conceptul de Dumnezeu se modifică în sens fundamental, între religiile teiste şi nonteiste nu se mai simte nici o graniţă, iar întrebarea dacă Dumnezeu poate fi gândit ca persoană sau apersonal este de domeniul trecutului. Prin numele lui Dumnezeu, prin existenţa Sa 108 J.Habermas; J. Ratzinger, Dialectica secularizării-despre raţiune şi religie, trad. de D. Marga, Ed. Biblioteca Apostrof, Cluj-Napoca, 2002, pp. 34-37. 109 Ibidem, p. 40. 110 Ibidem, p. 46. 50 personală, se înţelege că îL putem experimenta dincolo de experienţă prin faptul că Dumnezeu se poate manifesta şi împărtăşi; însă în budism, unde Dumnezeu este impersonal, lumea este un izvor al suferinţei care trebuie depăşită, iar nu modelată în sens pozitiv. În această optică, religia devine calea spre eliberare, de depăşire a ei, iar nu normativitate, care să indice modul în care trebuie trăit în ea. Viziunea actuală consideră creştinismul ca pe o înstrăinare de care toate popoarele trebuie să se debaraseze; misticismul religiilor Asiei tinde să generalizeze conceptul de religie, iar creştinismul este văzut ca un „zăvor” pus asupra libertăţii individului111. Începând cu Prologul lui Ioan, noţiunea de logos, stă în centrul credinţei creştine; logos însemană raţiune, gând dar şi cuvânt, cuvânt creator. Dumnezeu, creator în sine, ne garantează raţionalitatea lumii şi a minţii noastre conform raţiunii cu Dumnezeu, chiar şi atunci când raţiunea Sa o depăşeşte pe a noastră sau când poate apărea pentru noi ca întuneric. Lumea provine din raţiune, raţiune care este aici echivalentă cu dragostea, iar misiunea raţiunii este aceea de a vorbi despre Dumnezeu, în caz contrar, se mutilează pe sine112. Credinţa în Logos, ca principiu dătător de viaţă, înţelege morala ca „responsabilitate” , ca răspuns la cuvânt, şi îi conferă acesteia atât raţionalitatea cât şi orientarea esenţială. De aici rezultă misiunea de a căuta cu acea dreaptă raţiune, alături de marile tradiţii religioase ale omenirii, înţelegerea responsabilităţii. De multe ori se poate întâmpla ca, vrând să dai mărturie despre Hristos, să fii luat drept un clovn, îmbrăcat în haine corespunzătoare Evului Mediu şi cu o predicare pe cât se poate de neadecvată. Secularizarea care a cuprins şi Biserica, a produs în mentalitatea omului o schimbare a scării valorilor şi priorităţilor, care a întors omului faţa de la credinţă şi Biserică în general. Trebuie spus că problematica credinţei nu este tocmai actuală, întotdeauna a existat o problemă de soluţionat, aceea a „saltului” în afara lumii vizibile, impus uneori într-un mod nepotrivit omului. Problematica actuală se referă la prăpastia dintre „odinioară” şi „azi” , între trecut şi actual; credinţa pare înveşmântată cu haine străvechi, ea însăşi constituind ceva „vechi” , iar dacă acea categorie de vechi constituia cândva genuinul, valoarea, sensul s-a schimbat, iar azi vechiul constituie „depăşitul” , non-valoarea, care irită societatea. Dacă în trecut, noţiunea de „tradiţie” constituia un program bine definit, un loc de refugiu în care omul se putea încrede, un loc care confera siguranţă, azi apare ca depăşită, în schimb, progresul este noua promisiune a lumii; omul nu se mai simte bine pe tărâmul 111 J. Ratzinger, Introducere în creştinism-prelegeri despre Crezul apostolic, trad. de M. Blaj, Ed. Sapientia, 2004, pp. 16-18. 112 Cf. Ibidem, pp. 18-19. 51 trecutului, al tradiţiei, ci pe cel al progresului, al viitorului. În acest mod, omul pare să se rupă de originile sale, să-şi uite fundamentarea care a avut loc cândva pe anumite valori morale şi spirituale şi să se dezică de eticheta tradiţionalului, care îi pare depăşită şi incapabilă de a-i arăta locul în creaţie113. Credinţa îşi propune să stabilească o punte între etern şi trecător, între vizibil şi invizibil, iar prin faptul că face posibilă întâlnirea omului cu Dumnezeu, se înfăţişează ca revelaţie, prin faptul că L-a adus pe Cel Veşnic în lume. În spatele dilemei dintre „cândva” şi „azi” , problema pozitivismului creştin, „reducerea” lui Dumnezeu la un simplu episod istoric; omul a încetat a mai căuta partea tainică a lucrurilor, a explora adâncul fiinţei înseşi, considerând că esenţa fiinţei este inaccesibilă. Metoda ştiinţelor naturale constă tocmai în faptul că se limitează doar la ceea ce este aparent, astfel propun omului capacitatea de a lucra la construirea lumii în care trăiesc. Pentru Antichitate şi Evul Mediu, fiinţa este cognoscibilă, este adevărată tocmai prin faptul că este opera lui Dumnezeu, supremul intelect; El a creat-o, gândind-o. Pentru spiritul creator, gândirea şi acţiunea reprezintă o unică realitate, lucrurile există pentru că sunt gândite. În viziunea antică şi medievală, fiinţa apare ca o fiinţă gândită, rezultat al Spiritului absolut, asta însemnând că orice fiinţă fiind gândire, este şi raţiune, logos, adevăr. Astfel a rezultat că gândirea umană este o re-gândire a gândirii însăşi, iar omul poate reflecta asupra raţiunii fiinţei: propria sa raţiune este logos al unicului Logos114. În Evul Mediu, artele libere erau considerate „introducere” în ştiinţa propriu-zisă, singura care putea medita asupra fiinţei insăşi. Mai târziu însă, în sec. al XIX-lea, că omul poate cunoaşte numai ceea ce se poate repeta, ceea ce poate verifica oricând prin intermediul experimentelor. Prin îmbinarea gândirii matematice cu gândirea faptică, rezultă poziţia omului modern determinată de ştiinţele naturale, poziţie care înseamnă întoarecerea spre realitate, în măsura în care aceasta este posibilă. Schimbarea de mentalitate nu a întârziat să apară, deşi cândva tehnnica era o preocupare, azi este adevărata posibilitate şi datorie a omului; dacă începând cu perioada Antichităţii şi până în Evul Mediu privirea omului era aţintită asupra Celui Veşnic, azi este aţintită asupra propriei persoane, într-un egocentrism nechimbat, cu gândul de a se face el singur Dumnezeu. Evoluţia tehnicii şi tendinţa de clonare demonstrează acest lucru. Teologia a venit în întâmpinarea acestor probleme, a istoricismului, a tendinţei de a reduce adevărul la fapte, concepând ea însăşi credinţa ca linie istorică, deoarece şi Sfânta 113 114 Ibidem, p. 38. Cf. Ibidem, pp. 42-43. 52 Scriptură se arată a fi o istorie enunţurilor faptice şi metafizice, şi deşi părea că a rezolvat conflictele, detronarea istoriei de către tehnică şi schimbările care au decurs de aici au arătat exact contrariul. Credinţa este stâlp de susţinere pentru umanitate, ea nu poate fi redusă la forma de cunoaştere în care omul îmbracă atitudinea ce o are faţă de realitate în ansamblul ei, este definirea rostului său faţă de care întregul persoanei rămâne fără fundament, este acţiunea care precede toate gândurile şi faptele sale. A crede din perspectivă creştină, înseamnă a ne înţelege existenţa ca pe un răspuns la Cuvântul, Logos-ul care poartă şi susţine toate lucrurile; mai mult, înseamnă a ne accepta existenţa aşa cum este, chiar dacă aceasta înseamnă un afront faţă de ceea ce ne propune lumea azi. Sub titlul pozitivismului şi fenomenologismului, suntem invitaţi să ne limităm la domeniul „vizibilului” şi „palpabilului” , al lumii aparente115. Conform lui Ratzinger, problema lumii moderne este deficitul moral, descompunerea forţelor morale. Într-o gândire în care cunoaşte numai alternativa subiectului şi a obiectului, problema morală este indisolubilă. Omul este prin natura sa, o fiinţă care are un organ intern al conştiinţei binelui şi a răului. Conştiinţa la care omul are acces, este una făcută posibilă de istorie şi consacrată de tradiţie, o conştiinţă care nu se lasă explicată în termenii specifici evoluţionismului, ci este datorată revelaţiei: este conştiinţa unei ordini restaurate de către cineva mai presus de orice. Dreapta credinţă în Dumnezeu formează capacitate de ascultare, de aceea credinţa creştină rămâne un reper pentru om în toate timpurile şi în toate situaţiile116. Într-o amplă analiză asupra Crezului Apostolic, Ratzinger afirmă că sensul cuvintelor „cred” şi „amin” ar fi acelaşi, într-un raport de complementaritate. „Amin” repetă semnificaţia verbului „a crede” care înseamnă aşezarea cu deplină încredere pe un fundament solid care ne susţine, pe care nu l-am făcut noi şi pe care nu îl putem verifica. Acest lucru nu înseamnă o încredere oarbă, iraţională, dimpotrivă, a ne orienta spre Logos, spre ratio nu este altceva decât orientarea spre adevărul desăvârşit, un sens ultim care ne îndreaptă spre mântuire. Credinţa nu provine din propria noastră cugetare, ci din afară, este asemenea unui har pe care îl primim de la alţii, nu este produsul raţionalizării noastre asupra lucrurilor ultime, iar noi „îmbrăţişăm” credinţa după naştere prin intermediul părinţilor sau rudelor noastre. În timp ce gândirea este lăuntrică, cuvântul reprezintă un factor de comunicabilitate, astfel se relizează comuniunea spirituală, forma în care spiritul este umanizat, devenind corporal şi social. Comunicarea între oameni este autentică acolo unde aceştia încearcă să exprime nu un ceva, ci unde se confirmă dialogul. Iar unde omul se aduce pe sine în discuţie, 115 116 Cf. Ibidem, p. 52. J. Habermas; J. Ratzinger, trad. de D. Marga, Op.cit, pp. 64-65. 53 acolo este vorba şi de Dumnezeu, care reprezintă adevăratul subiect de discuţie încă de la începutul istorie şi până în zilele noastre. Numai acolo unde omul vorbeşte despre sine se înlitereză logos-ul existenţei umane şi Logos-ul oricărei existenţe117. Limbajul uman, sub influenţa curentului progresist şi nu numai, tinde să devină un limbaj „matematic”, un calcul, să reprezinte un mijloc de comunicare tehnică, pierzând contactul cu fondul comun al existenţei ce poate fi atins prin Logos, cel prin care se vine în contact cu temeiul ultim al tuturor lucrurilor. Umanitatea ar trebui să-l găsească pe Dumnezeu în mijlocul tuturor experienţelor sale, atât fericite pentru ca Dumnezeu să nu apară un refugiu al clipelor triste din viaţă, dar şi în experienţele triste, arătând statornicia Sa şi sprijinul în clipele cele mai dificile. Nici „optimismul de serviciu” care vede numai fapte de salutat, nici teama de a privi în faţă realitatea pentru a nu fi catalogat drept „obscurantist” , nu dau rezultate, pentru că nu sunt soluţii. Problema care se pare că nu a găsit soluţii în societatea actuală, este aceea a valorilor, dar înainte de orice, a moralei, ce reclamă prin gravitatea ei, reflecţii neîntârziate. Pe fondul crizei ideologiilor, s-a eliberat conştiinţa favorabilă libertăţii, dreptăţii, păcii, iar conştiinţa existenţei lui Dumnezeu găseşte tot mai mult loc, indiferent de ce ar implica ea: comuniune, sacramente, contemplaţie. Şubrezimea moralei este simptomul unei grave crize culturale, care se manifestă prin reducerea lumii la fapte şi restrângerea raţiunii la percepţia cantităţilor118. Transformarea profundă a lumii şi a imaginii despre om, ca rezultat al dezvoltării cunoştinţelor ştiinţifice, a contribuit într-o manieră decisivă la năruirea tuturor vechilor certitudini morale. Epoca modernă a formulat o seamă de elemente normative în diferitele declaraţii ale drepturilor omului şi a sustras aceste elemente jocului majorităţilor; în mentalităţile actuale se preferă o limitare internă la evidenţa acestor valori. Conştiinţa omului nu poate fi identificată cu conştiinţa de sine, cu siguranţa subiectivă de sine şi a propriului comportament moral. Această conştiinţă pe de o parte, poate fi un reflex al ambientului social şi a unor păreri separate; pe de altă parte poate să derive dintr-o carenţă a autoevaluării, dintro incapacitate de a asculta propriul spirit în profunzimea sa119. Identificarea conştiinţei cu conştiinciozitatea superficială, reducerea omului la propriul subiectivism, nu eliberează ci înrobeşte, făcându-ne dependenţi de opiniile dominante şi scăzând linia nivelului normal zi de zi înspre mai rău. 117 J. Ratzinger, Introducere în creştinism-prelegeri despre Crezul apostolic, trad. de M. Blaj, Ed. Sapientia, 2004, p. 67. 118 J. Habermas; J. Ratzinger, trad. de D. Marga, Op.cit, p. 73. 119 J. Ratzinger, Biserica-chemare spre comunitate, trad. de Pr. P. I. Petru; Pr. Conf. Univ. Dr. I. Mitrofan, Ed. Aridia, Blaj, 2005, p. 122. 54 Hristos este identitatea dintre adevăr şi iubire, în adevărul existenţei umane. Esenţa credinţei cerute de o cristologie înţeleasă astfel constă în cufundarea în deschiderea nelimitată a unei iubiri necondiţionate; a crede într-un Hristos înţeles astfel, înseamnă a face din iubire conţinutul credinţei, astfel încât să fie îngăduit a spune că iubirea este credinţă 120; această iubire izvorăşte chiar din sânul Sfintei Treimi, ca exemplu pentru om, a cărui dragoste trebuie să depăşească hotarele credinţei şi să sfărâme barierele culturale, lingvistice şi etnice. Credinţa care nu se poate confunda cu iubirea, nu este o credinţă creştină veritabilă, ci doar aparenţa unei astfel de iubiri, care prin puterea cuvântului şi a trufiei uneori, îşi arogă calităţi pe care nu le posedă. Eliberarea pe care Biserica o poate oferi constă în plasarea individului la porţile Eternului, din evadarea dintre limitele cunoaşterii şi puterii noastre. Biserica este punte a credinţei, este răspândită pretutindeni, tocmai pentru a putea face posibilă răspândirea mesajului lui Hristos121. În esenţă, viaţa creştină înseamnă trecerea de la existenţa pentru sine la existenţa pentru alţii ca o decizie fundamentală a creştinului: acceptarea existenţei creştineşti, ruptura faţă de egoismul lăuntric şi accederea la existenţa orientată în mod complet înspre Isus Hristos. Credinţa creştină spune că în Isus Hristos s-a înfăptuit mântuirea omului, că în el a început deja viitorul omului, care deşi rămâne viitor, este în mod perfect o parte a prezentului nostru122. Ca participanţi la viaţa Bisericii, ne facem părtaşi ai misterului lui Hristos; suntem înr-o stare de aşteptare, de tensiune între un „deja” şi „încă nu”. Credinţa îl solicită pe creştin în mod definitiv, el este mântuit prin cruce, Răstignitul fiind adevărata mântuire a omului. Principiul iubirii, dacă îşi doreşte o existenţă genuină, include în sine credinţa; astfel rămâne în continuare ceea ce este de fapt. Fără credinţă ca expresie a necesităţii omului de a o primi, dragotea devine o faptă arbitrară, pierzându-şi caracterul specific şi transformându-se în infatuare. În principiul dragostei se află inclus şi principiul speranţei, care depăşind clipa de faţă şi ieşind din izolare, tinde spre întreg123. Ţelul creştinului nu este fericirea sa privată ci împlinirea întregului; prin credinţa în Hristos, el nu crede doar în viitorul său, ci şi în viitorul lumii întregi. De aceea, fără teamă trebuie să lupte pentru menţinerea credinţei în Hristos Cel-înviat, menţinerea idealurilor 120 J. Ratzinger, Introducere în creştinism-prelegeri despre Crezul apostolic, trad. de M. Blaj, Ed. Sapientia, 2004, p. 145. 121 122 Cf. Ibidem, p. 102. Ibidem, p. 182. 123 Cf. Ibidem, pp. 187-188. 55 morale şi răspândirea iubirii, ca factor decizional al vieţii sale şi timbru specific vieţii creştineşti. CONCLUZII În realizarea acestei lucrări am folosit un material bibliografic pe cât se poate de diversificat, tocmai pentru nu cădea în ispita subiectivismului. Am încercat să urmăresc un fir logic al evenimentelor, pentru a face înţelegerea punctelor de vedere şi a construcţiilor filosofice cât mai facilă. Multă lume crede că în timpurile Bisericii Primare, credinţa putea fi trăită mult mai uşor şi cu o mai mare înflăcărare, datorită faptului că nu existau atîţia factori care să fure oamenilor privirea de la Hristos: nu exista T.V., internet, atâta politică de comentat şi atâtea meciuri de fotbal de jucat. Oamenii afirmă că în acea perioadă credinţa a fost imaculată, iar cu trecerea timpurilor s-a pervertit atât inima omului cât şi modul de a trăi o credinţă justă. Chiar dacă azi, atâtea ideologii, curente de gândire, lipsa atributelor morale şi mult titrata „criză a sensului”, lasă de multe ori impresia că atrag lumea în prăpastia extincţiei, situaţia nu este chiar aşa de gravă pe cât pare; oamenii se leapădă azi de Hristos, dar s-au lepădat şi în vreme când El trăia, iar cel mai reprezentativ episod îl constituie cel al Sfântului Apostol Petru, care l-a negat de trei ori pe Hristos. Atuul pe care îl avem azi, este acela că fundaţia credinţei noastre se bazează pe Revelaţie şi Tradiţie, dar şi pe o evoluţie a credinţei în timp, după atâtea erezii, concilii care să refacă ortodoxia credinţei, cu ajutorul raţiunii şi credinţei putem întrevedea drumul spre mântuire ca un dar al lui Dumnezeu şi al istoriei. Între toate aceste probleme şi frustrări, soluţia este reîntoarcerea la fundamentul credinţei, la teologia crucii şi constanţa iubirii. 56 BIBLIOGRAFIE Izvoare biblice şi documente magisteriale Biblia sau Sfânta Scriptură, Editura Societatea Biblică Interconfesională, Chişinău, 2001. Ioan Paul al II-lea, Fides et ratio, (Scrisoarea enciclică cu privire la raporturile dintre credinţă şi raţiune), Editura Presa Bună, Iaşi, 1999. Catehismul Bisericii Catolice, Editura Arhiepiscopia Romano-Catolică, Bucureşti, 1993, nr. 50-53. Conciliul Ecumenic Vatican II, Editura Arhiepiscopia Romano-Catolică, Bucureşti, 2000. A. Dicţionare şi enciclopedii Fürst, Maria; Trinks Jürgen, Manual de filozofie, trad. Constantin Ioana, Editura Humanitas, Bucureşti, 2006. Balaci, Alexandru; Cheleman Marius; Gâdei Ramona; Verien Simona, Enciclopedie de istorie universală, Editura Humanitas, Bucureşti, 2003. Vacant, A. ; Mangenot, E. ; Amann, É, Dictionnaire de théologie catholique, Editura Librairie Letouzey et Ané, Paris, 1930. B. Studii Augustin, Soliloquia, Editura Editura de Vest, Timişoara, 1999. Barta, Cristian, Epistemologie teologică, Editura Argonaut, Cluj-Napoca, 2008. Bel, Valer, Misiunea Bisericii în lumea contemporană, Editura Presa Universitară Clujeană, Cluj-Napoca, 2002. 57 Buzalic, Alexandru, Theos, Editura Bunavestire, Blaj, 2005. Buzalic, Alexandru; Buzalic Anca, Psihologia religiei, Editura LOGOS, Oradea, 1999. Buzalic, Alexandru, Teologia transcendentală, Editura Logos ‘94, Oradea, 2003. Buzalic, Alexandru; Vianney I. Abadi, OSBM, Creştinism sau neopăgânism?, Editura Casa de Editură UNITAS a călugărilor bazilieni, Cluj-Napoca, 2002. Dumea, Claudiu, Religii, Biserici, Secte privite din perspectivă catolică, Editura Sapientia, Iaşi, 2002. Eliade, Mircea, Istoria credinţelor şi ideilor religioase, Editura Polirom, Iaşi, 2007. Frunză, Sandu, Fundamentalismul religios şi noul conflict al ideologiilor, Editura Limes, Cluj-Napoca, 2003. Filoramo, Giovanni, Istoria religiilor, trad. Dumitru Cornelia, Ed. Polirom, Iaşi, 2008. George, Ştefan, Însemnări filosofice şi literare, Editura Tipografia Ion C. Văcărescu, Bucureşti, 1926. Geisler, L. Norman, Filozogia religiei, Editura Cartea Creştină, Oradea, 1999. Giusani, Leonardo, Sensul religios, Editura Arhiepiscopia Romano-Catolică, Bucureşti, 2000. Habermas, Jürgen; Ratzinger Joseph, Dialectica secularizării; despre raţiune şi religie, trad. Marga Delia, Editura Biblioteca Apostrof, 2005. Ică, I. Ioan jr. ; Marani Germano, Gândirea socială a Bisericii, Editura Deisis, Sibiu, 2002. Lavatori, Renzo, Unul-născut din Tatăl; Isus în misterul filiaţiei Sale, trad. Buzalic Alexandru, Editura Galaxia Gutemberg, Târgu-Lăpuş, 2008. Lavatori, Renzo, Dumnezeu şi omul, trad. Buzalic Alexandru, Editura Galaxia Gitemberg, Târgu-Lăpuş, 2009. Lyotard, Jean-François, Condiţia postmodernă, trad. Mihali Ciprian, Editura Idea design & Print, Cluj-Napoca, 2003. Marga, Andrei, Filosofie şi teologie astăzi, Editura Editura Fundaţiei pentru Studii Europene, Cluj-Napoca, 2005. Marga, Andrei, Religia în era globalizării, Editura Editura Fundaţiei pentru Studii Europene, Cluj-Napoca, 2003. Mayer, Jean-François, Sectele, Editura Editura enciclopedică, Bucureşti, 1998. 58 Nicoară, Simona, O istorie a secularizării, vol. II, Editura, Accent, Cluj-Napoca, 2006. Orsatti, Mauro, Contemporani lui Hristos, trad. Pr. Paţulea Călin-Daniel, Editura „Buna Vestire”, Blaj, 2000. Patapievici, Horia-Roman, 7 conferinţe despre situaţia de fapt, Editura Humanitas, Bucureşti, 2004. Patapievici, Horia-Roman, Zbor în bătaia săgeţiii, Editura Humanitas, Bucureşti, 2002. Patapievici, Horia-Roman, Omul recent, Editura Humanitas, Bucureşti, 2004. Ratzinger, Joseph, Biserica; chemare spre comunitate, Editura Aridia, Blaj, 2005. Ratzinger, Joseph, Introducere în creştinism: prelegeri despre Crezul apostolic, trad. Blaj Mihăiţă, Editura Sapientia, Iaşi, 2004. Ries, James, Sacrul în istoria religioasă a omenirii,trad. Utale Ramona , Ed. Polirom, Iaşi, 2000. Rivière, Claude, Socio-antropologia religiilor, trad. Zoicaş Mihaela, Editura Polirom, Iaşi, 2000. Sabău, Cristian, Curs de teologie fundamentală pentru uzul studenţilor, Editura Pro Manuscripto, Oradea, 2006. Savin, Ioan Gheorghe, Apologetica, vol. I, Editura Anastasia, Bucureşti, 2002. Ţuţea, Petre, Între Dumnezeu şi neamul meu, Editura Arta Grafică, Bucureşti, 1992. Wilson, Brian, Religia din perspectivă sociologică, trad. Străinu Dara Maria, Editura Trei, 2000. Zetea, Simona Ştefana, Biserica/ indiferentismul religios, Editura Galaxia Gutemberg, Târgu-Lăpuş, 2007. . 59 60 